qundao/data-zh-poetry huggingface dataset:
陇西行
作者：释函是
朝代：明

世岂无贤才，识寡昧所从。遂令当路子，低昂槃涧中。自昔重华氏，畎亩行将终。吕望钓渭川，八十守固穷。苟无唐与周，高栖竟乔松。许由藉神尧，千载景遐风。隐显恒因人，名实无异同。贤圣不逢时，形迹如飘蓬。揽辔遍中野，所见多樵农。
陈元水见访病中少阙展待以诗赠之
作者：释函是
朝代：明

高掩柴关人影稀，一秋伏枕愿多违。隔林传语芳名旧，倒屣留欢足力微。相见定应期后至，入山何可但空归。挥毫且作他年券，松鹤溪猿认客衣。
除夕瞎堂梅花再放
作者：释函是
朝代：明

岭表梅花不见腊，今年寒尽数枝开。谁怜海国僧归后，故遣庐山春信来。就下似临三峡水，因高疑傍七贤台。暗香处处应无别，欲剥黄柑拟雪杯。
隐几
作者：释函是
朝代：明

休将心事自罗笼，法界谁当较异同。情为烟霞成绝世，道因衰病到无功。山堂隐几纡尘刹，石磴凌风跨海东。笑煞神通移听睹，人间天上一何穷。
雨后牡丹二首
作者：释函是
朝代：明

明年三月只如今，富贵人家一样心。须忆旧时憔悴色，当花休更误知音。幽姿莫倚洛阳时，帏帐家家若为谁。不似山间风味永，青青犹故一枝枝。
雨后牡丹二首·其一
作者：释函是
朝代：明

明年三月只如今，富贵人家一样心。须忆旧时憔悴色，当花休更误知音。
雨后牡丹二首·其二
作者：释函是
朝代：明

幽姿莫倚洛阳时，帏帐家家若为谁。不似山间风味永，青青犹故一枝枝。
雨打牡丹花残二首
作者：释函是
朝代：明

春光得令自翩韆，富贵谁知但目前。一夜残红风雨扫，净梳枝叶待来年。试问枝头知未知，岂堪惆怅忆当时。洛阳箫管终难尽，只是人心有盛衰。
雨打牡丹花残二首·其一
作者：释函是
朝代：明

春光得令自翩韆，富贵谁知但目前。一夜残红风雨扫，净梳枝叶待来年。
雨打牡丹花残二首·其二
作者：释函是
朝代：明

试问枝头知未知，岂堪惆怅忆当时。洛阳箫管终难尽，只是人心有盛衰。
雪中上净成
作者：释函是
朝代：明

一病沉沉夏复秋，已将身世等蜉蝣。盘空未尽千峰势，坐石重看三峡流。恩大难酬尘刹愿，道衰徒负几人忧。波波揭揭成何事，冒雪还应到上头。
雪五首
作者：释函是
朝代：明

半落层崖断壑中，静依云树望成空。月疑浅影若堪似，梅逐馀香未许同。不信马蹄能久白，独怜榾柮傍深红。何人高卧峨嵋顶，满目寒光路欲穷。洁白何曾上独峰，只教岩麓绝人踪。压斜茅殿万山悄，欲启柴门深夜从。幸托青松堪自见，却嫌红燄愧为容。禁寒或亦饶孤赏，聊许高人一寄筇。濛濛万象独凭陵，何物光芒积素凝。面目冷然遗草泽，肝肠如见托崚嶒。若为热处偏成水，不耐寒多竟作冰。惟有野人茅舍稳，断桥孤屿一枝藤。一夜严威生大漠，万山如醉俨成降。尚堪为白先投岳，未肯成冰但入江。素练条条千树一，青眸皎皎几人双。凄清莫作穷冬事，破衲蒙头早闭窗。霏霏如絮到茅茨，想见烟深草没时。零泪似伤寒日落，投空匪畏北风吹。四山昏翳愁青黛，一室冰棱笑白眉。只恐暂晴樵路稳，无人更起剡溪思。
雪五首·其一
作者：释函是
朝代：明

半落层崖断壑中，静依云树望成空。月疑浅影若堪似，梅逐馀香未许同。不信马蹄能久白，独怜榾柮傍深红。何人高卧峨嵋顶，满目寒光路欲穷。
雪五首·其三
作者：释函是
朝代：明

濛濛万象独凭陵，何物光芒积素凝。面目冷然遗草泽，肝肠如见托崚嶒。若为热处偏成水，不耐寒多竟作冰。惟有野人茅舍稳，断桥孤屿一枝藤。
雪五首·其二
作者：释函是
朝代：明

洁白何曾上独峰，只教岩麓绝人踪。压斜茅殿万山悄，欲启柴门深夜从。幸托青松堪自见，却嫌红燄愧为容。禁寒或亦饶孤赏，聊许高人一寄筇。
雪五首·其五
作者：释函是
朝代：明

霏霏如絮到茅茨，想见烟深草没时。零泪似伤寒日落，投空匪畏北风吹。四山昏翳愁青黛，一室冰棱笑白眉。只恐暂晴樵路稳，无人更起剡溪思。
雪五首·其四
作者：释函是
朝代：明

一夜严威生大漠，万山如醉俨成降。尚堪为白先投岳，未肯成冰但入江。素练条条千树一，青眸皎皎几人双。凄清莫作穷冬事，破衲蒙头早闭窗。
雪木书记同鉴光行乞临川二首
作者：释函是
朝代：明

为道相随二十年，清泉白石自安眠。于今拓钵非他事，念我颓龄一众先。我病偷閒且听天，天教老汉乐馀年。支援大厦先一木，信植同行有普贤。
雪木书记同鉴光行乞临川二首·其一
作者：释函是
朝代：明

为道相随二十年，清泉白石自安眠。于今拓钵非他事，念我颓龄一众先。
雪木书记同鉴光行乞临川二首·其二
作者：释函是
朝代：明

我病偷閒且听天，天教老汉乐馀年。支援大厦先一木，信植同行有普贤。
雪木归自博山见予海云闻其母谢世辞还省墓因示以诗
作者：释函是
朝代：明

一肩风雪乱中来，祖席欣闻未劫灰。旧院随行黄叶在，北堂遗爱白杨哀。百年去住人何限，万里云峰梦欲回。悲喜且从今日尽，相催还有妙高台。
雪木毬禅人凡与语或自有所陈辄见动色为解嘲戏示
作者：释函是
朝代：明

摩尼五色随方现，何事心光独映红。应与灵云同见处，头头触著在其中。
雪木院主入山却赠
作者：释函是
朝代：明

湘江成久住，数月未曾閒。无事难离院，因人时入山。落帆摇鸟外，走马出林间。冠盖南城近，陪欢莫上关。
雷峰三月三首
作者：释函是
朝代：明

浩劫江山足战场，白云归处是家乡。一帘夜雨浇残梦，百啭流莺过短墙。春色到门山犬睡，淡烟遮岸海鸥忙。乾坤有地藏痴拙，古木森森待日长。迟迟春日醉松门，生趣翻从世外存。七十老翁初入寺，八年慈衲望孤村。风低弱柳拖烟色，雨过新潮长石痕。一上峰头占海气，越王台畔黑云屯。清簟疏帘镇日眠，百年多病且随缘。雁翎去尽潭无影，燕子归来春可怜。淡淡野烟孤屿暝，重重青霭远山连。萧条人事逢寒食，犹听悲笳入暮天。
雷峰三月三首·其一
作者：释函是
朝代：明

浩劫江山足战场，白云归处是家乡。一帘夜雨浇残梦，百啭流莺过短墙。春色到门山犬睡，淡烟遮岸海鸥忙。乾坤有地藏痴拙，古木森森待日长。
雷峰三月三首·其三
作者：释函是
朝代：明

清簟疏帘镇日眠，百年多病且随缘。雁翎去尽潭无影，燕子归来春可怜。淡淡野烟孤屿暝，重重青霭远山连。萧条人事逢寒食，犹听悲笳入暮天。
雷峰三月三首·其二
作者：释函是
朝代：明

迟迟春日醉松门，生趣翻从世外存。七十老翁初入寺，八年慈衲望孤村。风低弱柳拖烟色，雨过新潮长石痕。一上峰头占海气，越王台畔黑云屯。
雷峰华严长期
作者：释函是
朝代：明

宝镜重重帝网新，交参主伴有来因。隆兴拄杖炽然说，为寄华严会上人。
雷峰即事二首
作者：释函是
朝代：明

海外日长生计拙，山中屋少住僧多。筑得东篱倒西壁，算来真不奈缘何。谁说身穷道不穷，栖贤风味见雷峰。怪来一队书騃子，魂梦犹悬峡涧中。
雷峰即事二首·其一
作者：释函是
朝代：明

海外日长生计拙，山中屋少住僧多。筑得东篱倒西壁，算来真不奈缘何。
雷峰即事二首·其二
作者：释函是
朝代：明

谁说身穷道不穷，栖贤风味见雷峰。怪来一队书騃子，魂梦犹悬峡涧中。
雷峰夜雨
作者：释函是
朝代：明

细雨轻寒梦不成，萧然一榻自生平。严城春夜近无梦，野寺云溪渐有声。林外不妨花落尽，篱边犹爱笋初生。江山此夕同何夕，惭愧幽人空复情。
雷峰春事用明教韵
作者：释函是
朝代：明

世事浮沉孰可攀，随缘只合老青山。吾宗后死有人在，懒病馀生假我閒。独坐焚香孤野兴，推窗览镜笑颓颜。听潮暂过溪桥晚，一望春深云树间。
雷峰雨后
作者：释函是
朝代：明

秋林濯濯野烟浮，万古江山色共幽。且对暮云閒不散，不知世上有人愁。
霍觉商父子四人死难二首
作者：释函是
朝代：明

生平多慷慨，死国在儒林。父子情偏重，君臣义独深。碧潭今日事，明月古人心。俯仰堪谁语，一堂玄对森。共明千古节，就义且从容。生死去来际，衣冠谈笑终。草堂云漠漠，寒夜雨溶溶。一片情孤绝，相期入碧峰。
霍觉商父子四人死难二首·其一
作者：释函是
朝代：明

生平多慷慨，死国在儒林。父子情偏重，君臣义独深。碧潭今日事，明月古人心。俯仰堪谁语，一堂玄对森。
霍觉商父子四人死难二首·其二
作者：释函是
朝代：明

共明千古节，就义且从容。生死去来际，衣冠谈笑终。草堂云漠漠，寒夜雨溶溶。一片情孤绝，相期入碧峰。
青松篇
作者：释函是
朝代：明

我年已六十，黄花开未残。落木风初劲，澄江月正寒。所与共千峰，青松当露漙。霜重百卉枯，葱郁犹可观。桃李竞芳晨，敛容若盘桓。而非黜繁华，意在三春前。而非乐枯槁，庭葩无久鲜。拳曲荫崇台，廓落宇宙宽。挥杯就清影，颇觉形骸安。远近呼良朋，坐久生夕烟。此乐不可说，说乐岂其天。岁月忽自知，俯仰良欣然。我乐与他乐，不离松树边。各各起奇情，安得不忘年。
非影慧潜行乞馀干临别示诗二首
作者：释函是
朝代：明

我病偷閒且闭关，相劳为众往他山。调心多是近人处，抗互俱非大似顽。老怀恃此强为安，兄弟同心耐暑寒。法界自来无彼我，刹尘休作一期看。
非影慧潜行乞馀干临别示诗二首·其一
作者：释函是
朝代：明

我病偷閒且闭关，相劳为众往他山。调心多是近人处，抗互俱非大似顽。
非影慧潜行乞馀干临别示诗二首·其二
作者：释函是
朝代：明

老怀恃此强为安，兄弟同心耐暑寒。法界自来无彼我，刹尘休作一期看。
韶阳道中病起适无侍者复病
作者：释函是
朝代：明

我病差能饭，君行复被风。心悬千里切，途哭两人穷。忍冻推残絮，频兴候曙钟。青山岂易得，珍重百年中。
顶湖栖壑律师六十一
作者：释函是
朝代：明

六十年来老道翁，顶湖山里信难通。暂随花鸟频斫额，目断云林万象中。
须识以端阳入岭订予九月还山霜露已降消息渺然病中多感纪之以诗
作者：释函是
朝代：明

到海定知三夏尽，归山曾约北风初。夜寒病骨应愁汝，秋杪长途每系予。解语好教窗外鸟，忘怀只有案头书。一杯芦菔何人进，坐候晨钟霜月馀。
顿修三决之镇江寄候月鹭兼促止言澹归诸子回山
作者：释函是
朝代：明

闻君在京口，我已到匡庐。信息凭诸衲，寒温懒作书。风烟平溆浦，人物乱樵渔。空谷待归客，白云横太虚。
题一树轩示诸子二首
作者：释函是
朝代：明

将军无此树，独立叹当时。荫阔人空过，风多鸟不知。高柯怜曲干，密叶覆低枝。暂托安禅处，还山尔莫悲。梦里水云隔，贪凉附薜萝。海隅疑广莫，瓠落对山河。席户迎风细，推窗得月多。荣枯不可问，寥寂当如何。
题一树轩示诸子二首·其一
作者：释函是
朝代：明

将军无此树，独立叹当时。荫阔人空过，风多鸟不知。高柯怜曲干，密叶覆低枝。暂托安禅处，还山尔莫悲。
题一树轩示诸子二首·其二
作者：释函是
朝代：明

梦里水云隔，贪凉附薜萝。海隅疑广莫，瓠落对山河。席户迎风细，推窗得月多。荣枯不可问，寥寂当如何。
题三叠泉二首
作者：释函是
朝代：明

千丈寒泉天上来，巨灵三劈起风雷。冷冷玉屑镂青黛，洸洸珠帘罥紫苔。叹逝冥心归有道，临流染翰待洪才。吾门目击知何说，万古龟龙剖不开。高山流水何年事，俯仰登临今古情。群岳欲干霄汉直，长川不共圣人清。一条拖练探龙窟，千片摧冰护蜃城。顿入光中忘岁月，琉璃国里许谁行。
题三叠泉二首·其一
作者：释函是
朝代：明

千丈寒泉天上来，巨灵三劈起风雷。冷冷玉屑镂青黛，洸洸珠帘罥紫苔。叹逝冥心归有道，临流染翰待洪才。吾门目击知何说，万古龟龙剖不开。
题三叠泉二首·其二
作者：释函是
朝代：明

高山流水何年事，俯仰登临今古情。群岳欲干霄汉直，长川不共圣人清。一条拖练探龙窟，千片摧冰护蜃城。顿入光中忘岁月，琉璃国里许谁行。
题东坡画竹
作者：释函是
朝代：明

尘垢满天地，此君清欲狂。浓烟生素绢，薄荫到绳床。覆我真难待，披人似亦凉。东坡千古意，相对共茫茫。
题二仙对酌弹棋图
作者：释函是
朝代：明

有酒须当醉，乾坤黑白中。行行十九度，谁异复谁同。
题千山剩人可和尚真
作者：释函是
朝代：明

一滴曹源向北湍，顺流容易逆流难。神龙破浪无寻处，留得威狞纸上寒。
题南院颙和尚真
作者：释函是
朝代：明

一条楖栗活如龙，水尽山穷特地通。法乳千年流不竭，无师真智古今同。
题卫其自小像
作者：释函是
朝代：明

百岁终当尽，岂为斯人悲。毕生述孔业，一半遭乱离。我有大泽僻，远引疑先几。朝游石镜峰，暮归洗马池。浮沉三十年，见闻无旧知。因人理南策，相见海之湄。不敢论往事，欣然为后期。雷宗依东林，心迹毋相遗。乘兴每倏然，系舟雷峰陲。乐事不可待，寒暑嗟密移。一旦成朝露，厥嗣哀淋漓。挥涕想音容，抱像乞一辞。展轴犹俨然，相对如昔时。生死俱不言，后世谁当疑。
题吕纪画
作者：释函是
朝代：明

黄皓贪无已，蜘蛛总不知。苦瓜一两颗，枯竹两三枝。
题太平桥图
作者：释函是
朝代：明

太平桥过上江船，去腊曾游今俨然。肯信毫端传隔世，大都风景自年年。
题如来雪山像
作者：释函是
朝代：明

寥寥劫外绝知音，流水高山韵独深。半面娆娥君自委，多情不欲尽披襟。
题拄杖二首·其一
作者：释函是
朝代：明

年既迈而弗衰兮，壮力由伊。予亦因高下以相谐兮，岂旦暮之能离。著地兮荆披，撑空兮云随。直趋兮不顾，运足兮自知。追前烈兮，启后武兮，将舍是焉其谁。
题文衡山画
作者：释函是
朝代：明

坐对深山色，云烟千万重。但闻溪水急，不见日头红。
题普贤图
作者：释函是
朝代：明

心本无生示现生，示现之中无有我。无我我亦虚心境，诳惑世间与同事。一切世间悉如幻，识取如幻真实现。差别无非根本智，根本差别无有二。文殊为倡普贤和，二妙圆成如来住。何人以此微妙笔，绘出普贤无相身。骑象直向华屋中，一毛头上帝珠重。
题燕杏图
作者：释函是
朝代：明

燕子春归花正开，一团红雪锁青苔。披图忽动河山恨，何况亲从北地来。
题王予安画卷
作者：释函是
朝代：明

七十年来老道翁，此心如欲寄山中。流泉镇日能消热，眼底潺潺未易同。
题画
作者：释函是
朝代：明

横肩一楖栗，满担烟霞心。逍遥独何去，山水有知音。
题画雁四首 其一 春
作者：释函是
朝代：明

濛濛烟雨醉春光，桃李花开归计忙。芦苇岂分南北岸，旧时遗泽未应忘。
题画雁四首 其三 秋
作者：释函是
朝代：明

朔风初动便图南，声断衡阳秋水涵。亦知瘴热非长乐，浅浦荒原尚一堪。
题画雁四首 其二 夏
作者：释函是
朝代：明

不为江南乏稻粱，乾坤有恨北天长。征穷沙漠雪销尽，稳坐烟波六月霜。
题画雁四首 其四 冬
作者：释函是
朝代：明

晴波风急月微微，半隐平沙半欲飞。不是畏寒安海国，得成毛羽趁春归。
题画雁四首·春
作者：释函是
朝代：明

濛濛烟雨醉春光，桃李花开归计忙。芦苇岂分南北岸，旧时遗泽未应忘。不为江南乏稻粱，乾坤有恨北天长。征穷沙漠雪销尽，稳坐烟波六月霜。朔风初动便图南，声断衡阳秋水涵。亦知瘴热非长乐，浅浦荒原尚一堪。晴波风急月微微，半隐平沙半欲飞。不是畏寒安海国，得成毛羽趁春归。
题石琉璃与尘异
作者：释函是
朝代：明

谁将新月影，来挂寝堂中。会见圆明极，高悬碧汉空。
题竹鹤图
作者：释函是
朝代：明

不下青松下翠竹，孤云野鹤尽相宜。最怜寒夜一声唳，梦断疏烟微月时。
题绣芙蓉石榴
作者：释函是
朝代：明

芙蓉如面石榴裙，锦帨金针特地真。若作目前境物会，拈花辜负昔时人。
题董玄宰画
作者：释函是
朝代：明

深山数间屋，沿溪别路通。四望云烟合，移茅思欲穷。
题观世音菩萨像
作者：释函是
朝代：明

道以无心得，相以有心现。无心割截平，有心庄严展。无心无罪福，福罪有心见。割截与庄严，有无心转变。一人成两心，两人圆一念。积精遂密藏，至诚忻佛面。大士无缘慈，照临仝时遍。各以佛子根，真实通方便。
题观音大士像三首
作者：释函是
朝代：明

智绝真空，体应群物。物岂他物，有感斯通。空非顽空，无远弗届。来无所从，去无所至。苦乐如梦，觉迷一致。秖此深慈，弗休弗憩。是故稽首，观音大士。大士如镜，照一切心。大士如月，清光普临。万象历历，随感而寂。慈能摄慢，悲以化执。机器靡定，同归静正。但办肯心，何疑于圣。我昔早年，将悟未悟。稽首皈诚，曾获冥护。梦里投机，如箭锋拄。宾主出入，有语无语。越三十年，宛尔昨日。凡一念至，铁与磁石。愿汝小子，但坚信此。大士灵通，多在忍土。以无缘慈，哀五浊苦。感应道交，如子得母。水中月影，非去非到。空谷响声，前后之步。我以心眼，观大士处。几丧目前，而哑然住。能非所观，所非能觑。绝待而歔，有语无语。以示禅者，如箭锋拄。俯仰折旋，无容顾伫。信口而呼，纵目所注。神光俨然，不可思虑。大悲观音，为物作矩。共此未来，皈命顶礼。
题观音大士像三首·其一
作者：释函是
朝代：明

智绝真空，体应群物。物岂他物，有感斯通。空非顽空，无远弗届。来无所从，去无所至。苦乐如梦，觉迷一致。秖此深慈，弗休弗憩。是故稽首，观音大士。
题观音大士像三首·其三
作者：释函是
朝代：明

大士灵通，多在忍土。以无缘慈，哀五浊苦。感应道交，如子得母。水中月影，非去非到。空谷响声，前后之步。我以心眼，观大士处。几丧目前，而哑然住。能非所观，所非能觑。绝待而歔，有语无语。以示禅者，如箭锋拄。俯仰折旋，无容顾伫。信口而呼，纵目所注。神光俨然，不可思虑。大悲观音，为物作矩。共此未来，皈命顶礼。
题观音大士像三首·其二
作者：释函是
朝代：明

大士如镜，照一切心。大士如月，清光普临。万象历历，随感而寂。慈能摄慢，悲以化执。机器靡定，同归静正。但办肯心，何疑于圣。我昔早年，将悟未悟。稽首皈诚，曾获冥护。梦里投机，如箭锋拄。宾主出入，有语无语。越三十年，宛尔昨日。凡一念至，铁与磁石。愿汝小子，但坚信此。
题观音大士像二首
作者：释函是
朝代：明

万卉千丛待化工，微云细雾澹和风。是谁不在空濛里，秖有枝头春独浓。一泓水树横秋色，半枕松风归鹤声。个里未能忘宿习，因人幻出百千情。
题观音大士像二首·其一
作者：释函是
朝代：明

万卉千丛待化工，微云细雾澹和风。是谁不在空濛里，秖有枝头春独浓。
题观音大士像二首·其二
作者：释函是
朝代：明

一泓水树横秋色，半枕松风归鹤声。个里未能忘宿习，因人幻出百千情。
题金轮峰塔院四首
作者：释函是
朝代：明

日悬午塔无中影，峰绕群峦见独尊。恩大莫酬尘刹梦，数间茆屋护柴门。当年曾忆掩关人，今日空怜守塔身。背面烟霞无透路，纸窗寒坐旧时春。第一峰头彻底贫，重来且莫辨疏亲。檐楹星月年年绕，不信尘中坚密身。吾犹昔人非昔人，欲话难酬旷劫春。叶落归根他日事，只今谁与续前因。
题金轮峰塔院四首·其一
作者：释函是
朝代：明

日悬午塔无中影，峰绕群峦见独尊。恩大莫酬尘刹梦，数间茆屋护柴门。
题金轮峰塔院四首·其三
作者：释函是
朝代：明

第一峰头彻底贫，重来且莫辨疏亲。檐楹星月年年绕，不信尘中坚密身。
题金轮峰塔院四首·其二
作者：释函是
朝代：明

当年曾忆掩关人，今日空怜守塔身。背面烟霞无透路，纸窗寒坐旧时春。
题金轮峰塔院四首·其四
作者：释函是
朝代：明

吾犹昔人非昔人，欲话难酬旷劫春。叶落归根他日事，只今谁与续前因。
颜回
作者：释函是
朝代：明

之子不远复，复其见天心。三月能不违，力尽知疏亲。一间竟勿逮，洙泗乃无人。箪瓢士之常，风雨岁时深。所矢贵自信，岂直为安贫。道在物我忘，迢迢空古今。世间爱其名，山林多隐沦。圣贤行何从，贵贱吾知音。
风
作者：释函是
朝代：明

号号吹万窍，难触是虚空。岂费纤毫力，惟观动静同。谁当随所转，势尽恨无穷。有感斯皆累，休誇列子功。
食荔子怀止言澹归
作者：释函是
朝代：明

去年同擘荔，坐月板桥新。复见手中物，顿思江上人。紫霄朝暮石，京口去留津。一纸南安信，浮沉十二旬。
马铁印严鼎臣二参戎入山
作者：释函是
朝代：明

爱我西江意蔼然，高怀重过海云边。故山千里干戈日，荒院残年梅柳天。返旆定知壁垒静，到门应觉鸟声偏。官艘自系榕桥下，话落寒潮只悄然。
高方伯钦如入山
作者：释函是
朝代：明

远客登山谈往事，无端并起刹尘心。水中有树还荣落，镜里无人非古今。万里长空过雁影，千年画壁卧龙吟。凭君高著云霄眼，莫向浮生枉尺寻。
高泉感赋
作者：释函是
朝代：明

意重难为继，恩深每易谖。但知无限苦，只是不能言。放辱非吾事，沉沦有母存。一春风雨恶，愁倚杏花村。
黄司李元公殉义
作者：释函是
朝代：明

品行文章第一人，曾随匡岳忆前身。分明学到无生处，博得浮名答旧因。
黄徵君过访
作者：释函是
朝代：明

江楚名儒不姓庞，云山次第到湘江。石头路滑苍苔遍，螺髻春深烟树降。看竹最宜风满座，闻花应爱鸟窥窗。灰心更有诗囊在，荒院留题韵自将。
黄石藏惠药
作者：释函是
朝代：明

从来不厌病，以此入无生。万境皆休歇，一心无所轻。鸟归深树噪，月向高空明。惟有石藏老，能羁予俗情。
黄鸟歌
作者：释函是
朝代：明

黄鸟翔高岑，徘徊若为匹。渴饮西江湄，饥餐山木实。一旦饵稻粱，乃坠虞人术。金羁勒良驹，谁怜千里质。翘首东南飞，怆然怀昔日。岂不奋天路，瞻恋成胶漆。晴空阔且长，迢遥盼崒嵂。往者何能追，时乎安可失。浮沉复浮沉，老死终无述。
黎同三见访索诗时予在病中
作者：释函是
朝代：明

广南有佳士，远访庐山岑。卧病机输我，维摩默至今。隔林人影怯，掩烛夜堂深。写照霜筠月，三年出袖吟。
龙护园
作者：释函是
朝代：明

太守新修别院深，遥分祇树落城阴。官閒喜傍烟霞迹，僧僻惭牵缨冕心。定化弦歌成佛国，已将钟梵入名林。溪坛曾见闻樨者，空谷宁愁金玉音。
龙溪诸子再约黄村观梅阻雨不果是夕林将军招游波罗
作者：释函是
朝代：明

濛濛细雨暗新潮，路湿春泥冷灞桥。岂为滴残香蕊薄，都缘寒滑马蹄骄。黄村风雪昨堪望，浴日烟波晚更招。暂随海鸟迟花信，乘兴还来未寂寥。
宿飞来次韵
作者：释南野
朝代：明

岭南多胜迹，此地最幽深。殿角空天外，风泉落石音。猿啼山有月，花笑客无心。不尽登临兴，凭高几度吟。
重游东岩
作者：释印元
朝代：明

重来不见主人颜，只见松梢鹤自还。煮茗昔曾眠怪石，吟诗今又叩禅关。天低青入烟中树，云湿光连水上山。卓锡泉香千古异，洞门空锁白牛闲。
呈惟圣老和尚
作者：释古义
朝代：明

鸡足山中旧草堂，名闻海内震诸方。如今老眼青尤白，曩昔风流卷欲藏。没脚马曾跨宇宙，无弦琴岂别宫商。明年不负衡山约，到此忘机欲歇狂。
奉和籀书周大士十首
作者：释古义
朝代：明

拉伴乘秋兴，寻幽入洞天。良缘应有定，旨趣别无传。扫石犹堪坐，空山久待贤。自惭僧老大，难说道真诠。登临皆俊逸，谈笑见英豪。载酒非耽饮，扪萝不惮劳。沿崖疑路险，开眼觉天高。斟酌长松下，前堤尽种桃。商宫怜古调，白发怕临流。欹枕三岩石，寻源一叶舟。夜寒惊北斗，吟咏浪西楼。共看丹山月，新弦欲上钩。仰止推英绝，才华冠世雄。多君真法喜，怜我寄诗筒。买隐惭支遁，高怀见庾公。閒身天际外，心眼觉虚空。莫笑鹑衣结，寒来便负暾。桂枝香欲动，阳焰影频翻。冷眼曾空世，忘机亦灌园。寥寥泉石下，有客到蓬门。孤峰双眼阔，松竹一林虚。潇洒真无着，幽寻兴有馀。烹茶敲石栗，粗粝献酸菹。德味浑忘澹，骄人气尽除。宗炳风流在，寻僧到上方。逍遥盘石上，静对菊花香。慧日虹桥映，秋风锦水凉。幸逢高士过，笑傲兴偏长。登山还有兴，晚屐怕桥危。野拙狂尤懒，寒生涕任垂。登楼宜极目，下榻忆当时。晤对情无尽，清言慰所思。共道西岩好，明朝最上登。寻山洵有约，拨草得无曾。古径从云卧，新诗共客徵。閒吟聊自适，跌宕信乌藤。白云横谷口，暮鸟不知还。树影侵阶绿，苔钱点石斑。扶筇过竹院，倦眼厌尘寰。莫负片鳞月，何时更入山。
奉和籀书周大士十首·其一
作者：释古义
朝代：明

拉伴乘秋兴，寻幽入洞天。良缘应有定，旨趣别无传。扫石犹堪坐，空山久待贤。自惭僧老大，难说道真诠。
奉和籀书周大士十首·其七
作者：释古义
朝代：明

宗炳风流在，寻僧到上方。逍遥盘石上，静对菊花香。慧日虹桥映，秋风锦水凉。幸逢高士过，笑傲兴偏长。
奉和籀书周大士十首·其三
作者：释古义
朝代：明

商宫怜古调，白发怕临流。欹枕三岩石，寻源一叶舟。夜寒惊北斗，吟咏浪西楼。共看丹山月，新弦欲上钩。
奉和籀书周大士十首·其九
作者：释古义
朝代：明

共道西岩好，明朝最上登。寻山洵有约，拨草得无曾。古径从云卧，新诗共客徵。閒吟聊自适，跌宕信乌藤。
奉和籀书周大士十首·其二
作者：释古义
朝代：明

登临皆俊逸，谈笑见英豪。载酒非耽饮，扪萝不惮劳。沿崖疑路险，开眼觉天高。斟酌长松下，前堤尽种桃。
奉和籀书周大士十首·其五
作者：释古义
朝代：明

莫笑鹑衣结，寒来便负暾。桂枝香欲动，阳焰影频翻。冷眼曾空世，忘机亦灌园。寥寥泉石下，有客到蓬门。
奉和籀书周大士十首·其八
作者：释古义
朝代：明

登山还有兴，晚屐怕桥危。野拙狂尤懒，寒生涕任垂。登楼宜极目，下榻忆当时。晤对情无尽，清言慰所思。
奉和籀书周大士十首·其六
作者：释古义
朝代：明

孤峰双眼阔，松竹一林虚。潇洒真无着，幽寻兴有馀。烹茶敲石栗，粗粝献酸菹。德味浑忘澹，骄人气尽除。
奉和籀书周大士十首·其十
作者：释古义
朝代：明

白云横谷口，暮鸟不知还。树影侵阶绿，苔钱点石斑。扶筇过竹院，倦眼厌尘寰。莫负片鳞月，何时更入山。
奉和籀书周大士十首·其四
作者：释古义
朝代：明

仰止推英绝，才华冠世雄。多君真法喜，怜我寄诗筒。买隐惭支遁，高怀见庾公。閒身天际外，心眼觉虚空。
望夫石
作者：释古义
朝代：明

伫望何时了，相思不计年。芳华空自惜，尺素向谁传。细雨曾和泪，冰心对所天。肝肠如铁石，风月自娟娟。
桐山寺访云相老师
作者：释古义
朝代：明

曲径幽栖处，登临兴有馀。溪云双眼阔，庭竹一林虚。野藓半侵户，清泉直到厨。顿令心地冷，意欲傍邻居。
清远舟中
作者：释古义
朝代：明

十载荷衣多远游，孤城薄暮自维舟。烟飞水面全笼树，月落潭心不碍流。坐久空闻风撼石，更阑无语被蒙头。个中消息如何会，鸥鸟忘机最好俦。
渡鄱阳湖
作者：释古义
朝代：明

日色蓬窗静，风生枕簟凉。十年湖海志，半笠水云乡。故国怀人远，闲吟笑我狂。扁舟庐岳去，挂席过鄱阳。
登祝融峰
作者：释古义
朝代：明

层峦峭壁好摩天，四面云峰断复连。夏帝碑藏虫篆古，寅宾日出海边悬。遥看峻岭应回雁，欲过危桥去会仙。千载犹闻黄独美，几人能继懒残禅。
过玉华精舍访慧达上座
作者：释古义
朝代：明

十年同学在，半笠到西山。独念相思苦，都忘行路难。风生云影碎，雨过水声潺。对此幽栖事，商量好闭关。
酬同学
作者：释古义
朝代：明

僻性耽泉石，空山乐岁时。云霞凭作伴，麋鹿许相期。春暖花开早，堂深日上迟。个中无限意，端的少人知。
锦岩夜月
作者：释古义
朝代：明

千年古洞谁开辟，造化原无斧凿痕。石上藤萝悬涧阔，林间花影拂栏干。纸窗梦觉浑生白，午夜风清不计寒。更喜高怀彭泽宰，携琴分赋碧云端。
罗浮诗
作者：释古云
朝代：明

高高万仞湿衣寒，天外孤筇不怕难。绝壁眼空低尽放，平崖魂倦绕初安。啼残山鸟人偏老，摘得琪花兴自宽。且把云庵笼日影，好声吟与葛洪看。药生樵径不知名，石涧潺潺尽日听。万壑绕衣沾老桂，二楼闪眼小重溟。云中古观珠花树，松下香台贝叶经。猿听鹤归无限意，人间谁是梦初醒。
罗浮诗·其一
作者：释古云
朝代：明

高高万仞湿衣寒，天外孤筇不怕难。绝壁眼空低尽放，平崖魂倦绕初安。啼残山鸟人偏老，摘得琪花兴自宽。且把云庵笼日影，好声吟与葛洪看。
罗浮诗·其二
作者：释古云
朝代：明

药生樵径不知名，石涧潺潺尽日听。万壑绕衣沾老桂，二楼闪眼小重溟。云中古观珠花树，松下香台贝叶经。猿听鹤归无限意，人间谁是梦初醒。
山中早秋
作者：释古卷
朝代：明

山中暑初退，一雨便成秋。峰影当窗落，泉声绕榻流。吟兴为菊早，病起送人游。万籁此时动，予将何所求。
王澹子居士新葺野樗亭成招集同赋
作者：释古卷
朝代：明

未许言高隐，茅亭置水乡。选苔先覆地，借竹远临墙。辩古藏俱出，谈空兴倍长。因僧汲西涧，竟夕发茶香。
送曹源公游西樵卜隐
作者：释古卷
朝代：明

云中鸡犬似仙邻，欲扫何峰可避尘。谷口片霞窥过客，松间微月照幽人。竹香晚食寻烧笋，花落行单羡积茵。想得到时衣履湿，满山红雨杜鹃春。
山行
作者：释古奘
朝代：明

出门无定所，一路乔松阴。流水道人意，青山太古心。偶然乘兴往，不觉入云深。独坐发长啸，萧萧风满林。
偶成
作者：释古易
朝代：明

昨因多病悟閒身，不到颓龄作老人。昨岁花开今日树，新年莺语昔时春。常逢友至资清论，辄把诗吟得爽神。一领纸袍一藜杖，嘲风啸月未全贫。
冬泉
作者：释古易
朝代：明

卜泉曾见问幽林，凿破云根喷雪深。清冽已流千古润，徘徊遍想昔年心。潮来亦许寒声应，月过何妨倒影侵。自是不愁诗思渴，因君吟到夕阳沉。
同谢邺门道长山中晚望
作者：释古易
朝代：明

瘦筇破笠共携持，犹是红芳三月时。数里石桥尝远讯，一春閒寺始相期。最怜旧垒归江燕，忍听斜阳叫子规。尽日与君吟眺处，独惭疏懒不成词。
夏日送含屿上人归杭州
作者：释古易
朝代：明

十年频结识，两粤遍曾游。欲返吴门去，苕溪枕碧流。荷风生旅梦，荔雨湿行舟。从此应多作，相思南海头。
子规
作者：释古易
朝代：明

春归黯黯若为情，独向青山彻夜鸣。故苑几回芳草没，锦江依旧暮潮生。烟消深树藏难定，花落残红怅未平。莫道空斋高卧稳，分明听得一声声。
寄麦大车
作者：释古易
朝代：明

乱后相期未易逢，廿年曾记话从容。春花辄扫门临水，晓梦频醒犬吠钟。深谷未成投老计，旧溪仍愧寄孤踪。迟君更有幽怀在，倚杖斜阳数远峰。
山中菊花
作者：释古易
朝代：明

为爱高秋意，亭亭水一湄。寒光难入谱，秀色自成篱。逸士分栽处，闲僧采服时。山居真不易，相对足栖迟。不寄在篱下，披离自不群。一秋无过客，空谷独逢君。叶覆烟全碧，花饶水半芬。登高重九近，谁共酌秋云。
山中菊花·其一
作者：释古易
朝代：明

为爱高秋意，亭亭水一湄。寒光难入谱，秀色自成篱。逸士分栽处，闲僧采服时。山居真不易，相对足栖迟。
山中菊花·其二
作者：释古易
朝代：明

不寄在篱下，披离自不群。一秋无过客，空谷独逢君。叶覆烟全碧，花饶水半芬。登高重九近，谁共酌秋云。
扫花
作者：释古易
朝代：明

荣落皆如幻，何曾生寂寥。高香仍带露，红影不污潮。水阁人烟迥，山庭鸟语骄。春光当自娱，明日又花朝。
春日书怀
作者：释古易
朝代：明

小阁长开接海烟，高虚无际思悠然。多时卧疾逢人少，尽日閒吟祇自怜。暗数梅花过二月，偶拈芳草忆前年。生涯剩有巾瓢在，名岳终期猿鹤边。
春日偶成
作者：释古易
朝代：明

经时何事苦吟生，藓径迟徊觅句行。二月东风催鸟语，一桥春水照人清。柳枝乍长连虚阁，云影閒拖出短楹。无限幽怀徒自写，昨宵犹喜鹤来声。
春日喜不挂师还山
作者：释古易
朝代：明

别来频问讯，云水不离身。旧隐喜归日，疏林又值春。连朝花气早，入夜雨声新。无限相亲意，幽居恰近邻。
春日集海幢丈室呈乐和尚
作者：释古易
朝代：明

海烟晴捲法堂开，词客相过次第裁。野寺正当逢上巳，疏钟频得共登台。风回鹤影移吟榻，泉带荷香入茗杯。自此芳踪追白社，同群还是旧宗雷。
春晓
作者：释古易
朝代：明

松花深闭户，山色销寒烟。无事惟甘拙，何心学懒禅。雨馀芳草梦，月落子规天。堪愧龙钟叟，春来多晏眠。
晴窗
作者：释古易
朝代：明

几度雨初歇，虚窗晴转幽。鸟啼当竹户，花上隔溪楼。地僻成深隐，春残忆旧游。今宵还有月，清影满床头。
暮春谒海幢阿大师影堂
作者：释古易
朝代：明

竹帘仍捲海涛春，竟夕低徊独怆神。风殿泠泠金磬静，月楼漠漠翠烟新。壁悬旧拂閒栖鸽，架积遗书暗锁尘。此地从来称法窟，到来谁不慕天亲。
本洁师山房
作者：释古易
朝代：明

閒居移得自溪西，夹路幽香异草齐。山枕旧窗林鹤近，壁留新句野人题。松枝静覆安禅处，石井斜当种药畦。谁说地偏来客少，苔痕不断杖头泥。
秋夕遣兴次愿公韵
作者：释古易
朝代：明

颇得幽栖趣，看山拥敝裘。寒潭初过雁，红叶欲遮楼。云水自为适，烟霞又入秋。与君深夜里，清思共悠悠。
移居甲子春作
作者：释古易
朝代：明

转觉成幽趣，生涯到处闲。溪云分半榻，野鹤共三间。门向疏疏竹，窗临浅浅山。客仍频远过，差不厌痴顽。草屋频迁次，东风值早过。耳惭聋太晚，发喜白偏多。潭静雁无影，春归莺自歌。浮生惟一笑，不必问如何。林吐微微绿，山回黯黯春。药栏随地得，诗思逐时新。瘦影堪谁似，孤怀只自真。呢喃双燕子，感激伴闲身。
移居甲子春作·其一
作者：释古易
朝代：明

转觉成幽趣，生涯到处闲。溪云分半榻，野鹤共三间。门向疏疏竹，窗临浅浅山。客仍频远过，差不厌痴顽。
移居甲子春作·其三
作者：释古易
朝代：明

林吐微微绿，山回黯黯春。药栏随地得，诗思逐时新。瘦影堪谁似，孤怀只自真。呢喃双燕子，感激伴闲身。
移居甲子春作·其二
作者：释古易
朝代：明

草屋频迁次，东风值早过。耳惭聋太晚，发喜白偏多。潭静雁无影，春归莺自歌。浮生惟一笑，不必问如何。
舟次江南
作者：释古易
朝代：明

挈笠乘潮去，逢幽便放篙。水痕侵鹤迹，莎色上僧袍。胜事閒偏得，兴来吟转高。前村知不远，隐隐出蓬蒿。
赠尹恒复中翰
作者：释古易
朝代：明

早闻嘉遁辞芸阁，长羡风流一布袍。林叟惯寻诗兴逸，岳僧频访道情高。管教白发饶秋镜，别有丹砂胜绿醪。知是罗浮题已遍，三朝曾不出蓬蒿。
过友人山房
作者：释古易
朝代：明

数载匡山去，凉襟始共披。窗虚惟独坐，病起稍吟诗。药火分霜气，岩花带晚篱。一般寥廓意，能得几人知。
过访含屿上人溪楼有赠
作者：释古易
朝代：明

一从飞锡到招提，每试冬泉拟霅溪。笑我得閒多病后，感君高谊共幽栖。道情是处甘寥寂，诗思无时不品题。山色满楼相过近，刺桐花下柳桥西。
送善孝师还栖贤
作者：释古易
朝代：明

昔岁还山已过期，此行正值早秋时。随身惟有一寒衲，清咏无如此别诗。枫叶乍红湖月待，梅花才放岳猿知。他年若拟诛茆处，金井泉头慰所思。
酬谢邺门见寄
作者：释古易
朝代：明

频年转见故人疏，来往惟君每起予。阁入早秋怜善病，溪流黄叶念幽居。田园久复谋犹拙，花木闲栽贫自如。昨过山中谈野事，喜添佳句寄双鱼。
除夕
作者：释古易
朝代：明

数声山鸟变，春色满林峦。寒夜坐将半，疏钟闻未残。身闲多事外，计拙一生安。明日年华改，诗情恐未阑。
题融虚师禅居
作者：释古易
朝代：明

閒同溪上住，流水夹窗分。丽句频贻我，高怀每感君。晒经爱山日，移石扫秋云。早晚行吟处，松阴与鹤群。
华首台礼空和尚影堂
作者：释古毫
朝代：明

四壁萧萧影尚遗，焚香独拜不胜悲。蜗牛迹满翻经石，蟢子罗张入定帷。山里楼台仍旧日，堂前松柏长新枝。狮弦欲听知难得，惟有寒风澈夜吹。
晚过湛公山院
作者：释古毫
朝代：明

暮云生远壑，偶步到禅关。野鸟归林静，疏钟入夜閒。拂琴鸣怪石，乘月坐空山。高兴不成寐，焚香笑语间。
海幢鹰爪兰
作者：释古毫
朝代：明

移来何处此花神，半亩浓阴寂寂春。莲社千年留胜迹，天香万里动游人。连云覆石苍苔古，当暑舒英玉爪新。不是精蓝收拾得，王孙终误醉芳尘。
送会木上人
作者：释古毫
朝代：明

何事百城去，知君意自深。未到无行地，难忘去住心。春花开岸影，溪水度云阴。莫向高峰上，令人不可寻。
送光泮尊宿远游
作者：释古毫
朝代：明

云路渺无际，师游何处山。故林今日别，高兴几时还。春色五湖上，风光两足间。当怜明月夜，空自掩柴关。
送池月上人住滘溪精舍
作者：释古毫
朝代：明

知师常习静，不欲市廛喧。自辟精庐隐，相连野老村。竹门当浦岸，潮水入田园。对此幽栖事，无妨寄一言。
题安期岩
作者：释古毫
朝代：明

跨鹤人何去，求仙事孰论。涧蒲犹石上，瓜枣但名存。岩下众峰小，云中此地尊。焉知壶里外，别有一乾坤。
晚步松岭
作者：释古汝
朝代：明

青青如盖覆山巅，白鹤高飞云满川。石老年年仍密叶，江清夜夜隔深烟。半帘疏映投林客，一榻寒惊叫月鹃。日暮裴回思古处，雪霜真只爱癯仙。
登海螺岩
作者：释古汝
朝代：明

青螺不住海门东，倒卓为岩插碧空。留得江云侵涧白，尚馀蜃气杂霜红。钟声过处落危石，雪意开时度软风。俯视千山烟树远，未知谁卧石楼中。
紫玉台
作者：释古汝
朝代：明

洪崖百尺仰晴峰，映日含烟出半空。爱景独寻台上路，探奇那避石头风。青山特矗浮云外，江水平连远树中。古寺疏钟催暮色，寂寥枫叶染天红。
绕丹霞山
作者：释古汝
朝代：明

相随复自丹霞下，遍绕群峦入细看。绝壁过烟依石断，洄溪透草积云寒。傍岩蒸黍呼樵客，倚树烹泉避急湍。风景不当归自得，晚江流照一峰乾。
冬日山居
作者：释古电
朝代：明

雪霁千峰白，寒光照草堂。围炉烧榾柮，背日补衣裳。境寂心逾澹，情枯道亦忘。柴门终日掩，无事但焚香。
同尘异大师作金声兄春日登丹霞对现台
作者：释古电
朝代：明

无事共跻攀，春台坐不还。风驱江濑涌，苔蚀石纹斑。出岫云藏寺，临流花绕山。钟声催落日，凭眺更乘閒。
夏日山居
作者：释古电
朝代：明

清凉谁不惜，林下独携筇。峡径无惊犬，深潭有卧龙。岭头云寂寂，桥畔水淙淙。閒倚石台上，微风吹古松。
宿准提庵和异峰大师韵
作者：释古电
朝代：明

禅室东山下，蓬门一径幽。风生明月夜，露下碧梧秋。地僻烟光远，堂虚鹤影投。高僧留翰墨，清和满斋头。
旋庵老宿新筑幽居赋赠
作者：释古电
朝代：明

山窗斜傍绿阴开，树色连烟过水来。日暮独寻花径去，潮平时见钓船回。檐前野果分僧供，砌下秋葵为客栽。老大幽怀同少壮，夜深还上妙高台。
春日山居
作者：释古电
朝代：明

谷口残云断，花间每独凭。清风来短径，初日照疏藤。绿树黄鹂过，丹崖白鹿登。山中何所伴，惟此日为朋。
江右舟中偶作
作者：释古电
朝代：明

断岸依残驿，寥寥一叶偏。生涯怜此日，心绪忆前年。霜落空花散，光浮水月圆。孤怀何所寄，支枕伴鸥眠。
游五老峰访泽山大师
作者：释古电
朝代：明

结宇五峰间，高深尽日閒。湖光晴入户，云影冷藏山。偷果猿频到，衔花鸟不还。幽栖踪迹绝，何幸得追攀。
游钱塘西湖
作者：释古电
朝代：明

二月钱塘花满堤，六桥春色接城西。群鸥避雨投荷叶，细草和烟没马蹄。杖笠徘徊朱槛晚，楼台依旧白云齐。閒游却起沧浪思，应买湖边何处栖。
秋日喜黎寅仲张静山谢胤伊谢振万诸公过宿雷峰
作者：释古电
朝代：明

何人乘兴远相寻，山寺披云话古今。观世独怜当日事，神交犹忆十年心。鸿过碧落风生座，鹤宿松梢月在林。却喜群贤同雅集，夜深凭槛一长吟。
秋日山居
作者：释古电
朝代：明

树里南湖白，阶前野菊黄。不因看好景，何事下禅床。望月霄旻净，澄心身世忘。悠然寒夜永，亭畔落微霜。
过春浮园
作者：释古电
朝代：明

多少名园付劫灰，春浮花木独长开。门临碧水烟霞绕，路夹苍松猿鹤来。石槛迂回萦古藓，竹林深浅隐高台。乱馀相对幽岩壑，翻惜当年鼓乐催。
雷峰寄不挂云兄
作者：释古电
朝代：明

珠江山寺两忘机，一别经时坐话稀。旧圃夜栏花尽落，新秋寒渚月初辉。廊西习静尘缘少，殿外孤行灯影微。昔住禅房频为扫，迟君时望钓鱼矶。
春日送尘公大师住华首台
作者：释古荫
朝代：明

名山久待辟烟霞，况是吾宗第一家。麈拂锦屏开罨画，龙归黄洞散天花。不经劫火长松直，独抱高风毒鼓挝。仙日拟寻堂构地，杖头凭指路欹斜。
秋钟
作者：释古荫
朝代：明

露浓云重漏初长，一点寒钟出上方。松鹤醒回潭底梦，野猿惊破岭头霜。悠飏暗度随秋水，濩落频惊在夜凉。最是龛灯孤影下，声声唤起铁肝肠。
送东水师住芥庵
作者：释古荫
朝代：明

小院虽凉亦祖庭，翠苕行扫石苔青。园垂野果山神供，窗动高吟水鹤听。村近修篁穿露笋，庵犹一芥聚浮萍。全凭粥饭招龙象，始信名山到处灵。
还栖贤留别诸同学
作者：释古行
朝代：明

微茫春树隔晴川，独立津头觅渡船。荒戍尚悬高栅火，寒原那有傍村烟。亦知长路艰难苦，更念空山寂寞禅。此日分钟离院后，断鸿斜日泊江天。
冲虚观
作者：释古诠
朝代：明

葛仙仙履在，此地已成尘。客尚求丹灶，仙宜笑俗人。橙花閒砌落，竹鹿野田驯。辟谷无劳问，青房原不贫。
华首台
作者：释古诠
朝代：明

锦屏开杰阁，山到此弥尊。八百仙人宅，三千龙象门。双溪分复合，四壁寂还喧。大好安禅定，因之溯洞源。
卓锡泉
作者：释古诠
朝代：明

灵泉临皓月，空水共圆明。一掬能探砥，千瓢任取盈。饮思仁智力，沁得梦魂清。挹取军持下，能令烦热轻。
夜乐洞
作者：释古诠
朝代：明

天风吹万窍，坐听辨钧天。卜昼辞瑶席，良宵出管弦。吹笙自缑岭，鼓瑟来湘川。迥异人间世，应为何代仙。
大小石楼
作者：释古诠
朝代：明

过此峰逾峻，峰形隐石楼。丹梯无路入，碧牖不知秋。怪树如人立，潈云似水流。若非鸾鹤背，安得陟丹丘。
天华宫
作者：释古诠
朝代：明

中原方逐鹿，地筑假王宫。碣卧黄龙背，阶藏朱草丛。松钗沾露滑，竹粉堕霜风。共选幽岩歇，颓垣吟夕蛩。
延长寺旧址
作者：释古诠
朝代：明

皇唐崇象教，金地此中开。抚景寻尘迹，何年飞劫灰。青乌犹选胜，白马不奔回。自有重兴者，应须乘愿来。
朱明洞
作者：释古诠
朝代：明

巨石当门辟，犹存古洞名。洑流声渐细，灵窟地俱平。老鹤窥人起，奇花别俗生。林间朱果落，遗核又将萌。
梅花村
作者：释古诠
朝代：明

恍惚香风过，携筇意悄然。一陂芳草地，数里夕阳天。疏影消残雪，多情立晚烟。美人清梦断，谁拥白云眠。
见日庵
作者：释古诠
朝代：明

上界鸿濛异，三更日渐升。星河犹在树，川岳已如蒸。藉草眠当露，烧枯凛若冰。天鸡初发候，揽袂欲晨兴。
初住雷峰下院寄秋渠兄
作者：释古通
朝代：明

鼓角喧填异上方，闭门曾不减清凉。閒阶雨过苔侵榻，破屋风筛树覆墙。乞食千家分铄釜，降心半偈倚绳床。莫辞雁翅城边路，小院梅花正早芳。
蒙许休老雷峰
作者：释古通
朝代：明

鬖鬖白发一函经，曳杖还山惜暮龄。空负鞭长徒策蹇，却惭绠短虑羸瓶。遥看楼外松添翠，近对窗前竹愈青。堪笑此中陪我老，昂藏孤鹤自梳翎。
九日寄陈子盘兼呈社中诸公
作者：释古邈
朝代：明

原草离离带晓霜，雁声初度海天长。孤藤每独登高顶，令节何人到上方。松叶有风堪自爱，菊花无酒也须尝。龙山绝倒东篱剧，肯信林峦幽趣强。
咏菊
作者：释古邈
朝代：明

仄径荒林寄一枝，几回荣落负东篱。碧天雁过情何限，红叶霜深意自奇。带月似怀高士恨，倚风仍惜白云期。萧萧向晚怜清影，静夜幽香欲待谁。满抱冰心独不知，寒窗疏雨好相期。既同荒草栖篱落，宁忘深云恋石墀。孤影斗霜凡几度，丛英浥露亦多时。天边已自成三径，岂必长歌归去辞。
咏菊·其一
作者：释古邈
朝代：明

仄径荒林寄一枝，几回荣落负东篱。碧天雁过情何限，红叶霜深意自奇。带月似怀高士恨，倚风仍惜白云期。萧萧向晚怜清影，静夜幽香欲待谁。
咏菊·其二
作者：释古邈
朝代：明

满抱冰心独不知，寒窗疏雨好相期。既同荒草栖篱落，宁忘深云恋石墀。孤影斗霜凡几度，丛英浥露亦多时。天边已自成三径，岂必长歌归去辞。
奉和老和尚梅影
作者：释古邈
朝代：明

瘦骨横斜夕照中，依林傍砌意何穷。漫将幻质怜冰雪，却厌繁华惹蝶蜂。迟月入楼香尚远，倚风临水色全空。当时不与群芳竞，顾影宁辞雨露同。一自孤山多逸兴，何如此夕最堪思。板桥霜滑花开后，茅屋灯残月上时。独放狂歌怜好景，谁将幽梦破空枝。寒岩雪夜须珍重，云外孤踪未易期。
奉和老和尚梅影·其一
作者：释古邈
朝代：明

瘦骨横斜夕照中，依林傍砌意何穷。漫将幻质怜冰雪，却厌繁华惹蝶蜂。迟月入楼香尚远，倚风临水色全空。当时不与群芳竞，顾影宁辞雨露同。
奉和老和尚梅影·其二
作者：释古邈
朝代：明

一自孤山多逸兴，何如此夕最堪思。板桥霜滑花开后，茅屋灯残月上时。独放狂歌怜好景，谁将幽梦破空枝。寒岩雪夜须珍重，云外孤踪未易期。
姑苏怀古
作者：释古邈
朝代：明

山围长郭水临门，想见当时胜事繁。草木枯荣归晓露，市朝迁变问高原。几年已泄夫差恨，终古难招伍相魂。顾我閒游云水伴，短筇何事立黄昏。
己未除夕
作者：释古邈
朝代：明

草草年过三十馀，今宵又是一年除。浮沉底事堪谁论，落莫閒情亦自如。城漏倚风催短腊，山光随雪到寒庐。频添榾柮拥炉坐，不觉钟声报晓初。
扫花
作者：释古邈
朝代：明

浓浓开更落，寂寂复相亲。犹自怜残蕊，那堪踏作尘。拂来春带恨，飞去蝶伤神。閒砌几回扫，东风最恼人。
早春卧病邝檗庵磊园书寄山中道侣
作者：释古邈
朝代：明

自从违旧侣，池馆少相寻。抱疾兼为客，祛愁强独吟。乳禽啼舌变，寒柳发春阴。久负閒宵集，草堂清夜深。
春日客怡山柬高云客陈子盘
作者：释古邈
朝代：明

久客谁当问此心，日长搔首独成吟。林边雨过烟光淡，殿角霜馀柏影深。孤鹤不妨怜浅草，野云何必恋高岑。西郊近已无戎马，宗许乘春或可寻。
暮秋寄光半师
作者：释古邈
朝代：明

摇落平林一径虚，鹿麋相伴独吟徐。清泠远水归寒涧，苍翠群峰入小庐。地僻经秋人迹绝，天寒昨夜雁声初。疏篱开尽重阳菊，不见支公半载馀。
海云山楼春霁
作者：释古邈
朝代：明

海天不尽高楼接，风物依依入望宽。新柳拂桥摇绿水，野云归户失朱栏。杜鹃声里终何恨，蝴蝶枝头也解欢。珍重春光澄霁好，几人乘兴共盘桓。
游罗浮回宿憩锡院
作者：释古邈
朝代：明

中宵独不寐，万象总萧然。隔水来寒磬，西峰落夜泉。月高霜气重，风急雁声偏。明日罗浮路，回看何处边。
留别高云客
作者：释古邈
朝代：明

欲理还山楫，秋风叶正飘。长怜谈剧省，又作别离遥。帆影分乌石，湖光到紫霄。几时寻旧约，携手薾云桥。
白云景泰寺
作者：释古邈
朝代：明

入尽翠微路，松门面面开。自无尘迹到，空见白云来。胜概知何代，登临未欲回。风泉如有意，曲曲下岩隈。
过中宿峡
作者：释古邈
朝代：明

百尺嵯峨两岸齐，舟人报道是清溪。风高烟尽帆樯出，日午峰回峡影低。林映佛灯疏磬度，崖悬春树野猿啼。绿波青草深深棹，恰似桃花客路迷。
还山留别曾常仲
作者：释古邈
朝代：明

迹同孤鹤亦言归，多半生涯在翠微。便趁秋风携箬笠，遥寻落叶到山扉。榕城衰草客心怯，剑浦寒流帆影稀。更有前头怀抱在，月明清夜忆玄晖。
送允执上人归扬州
作者：释古邈
朝代：明

历历秋山满眼清，维扬千里羡孤征。野行觅句随流水，旅宿安禅对月明。驿路菊黄霜渐冷，长江枫落雁初横。庐峰旧有他年约，莫便桥西遂隐名。
早秋过朱子葵太守鹤洲草堂对雨分韵得飞字
作者：释圆信
朝代：明
体裁：七言律诗

方花础润晚凉归，隔浦莲舟望渐稀。林下自闻秋叶雨，灯前亦有草虫飞。巡檐半湿黄藤杖，倚槛重添白苧衣。明发霅溪新水下，前村应没旧渔矶。
寄题虚上人禅室
作者：释大启
朝代：明

一室千峰里，超然绝世氛。遥知孤坐处，长锁半龛云。钵静看龙卧，窗虚见鹿群。心期未能到，佳境亦空闻。
莲井
作者：释大囧
朝代：明

银床露下夜如何，鼻观生香静不波。性水真空无热恼，定光院里月明多。
画梅
作者：释大遂
朝代：明
体裁：七言绝句

古干横斜意自奇，半开半蕊亦相宜。寒时悔不前村觅，知是溪桥第几枝。
閒泛
作者：释大遂
朝代：明
体裁：五言绝句

无事亦波间，孤舟觉自閒。树边春雾敛，尖露几重山。
下城高庵
作者：释大香
朝代：明

花发秋无数，空香雪满庭。溪回双股碧，峰断两眉青。禅影林俱寂，经声鸟自听。岩云吹欲堕，千仞立孤亭。
东山夜坐
作者：释大香
朝代：明

苍苔岩畔坐忘言，蒹菼离离带夕昏。千里梦回莼菜美，三旬病起稻花繁。碧云到海秋无隙，白鸟翻空夜有痕。明日又携瓢笠去，百城烟水扣谁门？
东阿庵
作者：释大香
朝代：明

麇迹缘厓见，泉流绕砌闻。涧花寒背日，山鼠夜啼云。千岭从西折，诸峰竞北分。木冰呈晓玩，四绕白纷纷。
会徐波
作者：释大香
朝代：明

一自归空寂，前因记未真。十年馀此晤，四海更何人。絮袅烟中月，萍移水上春。风吹灯夕梦，散入北邙尘。
住静
作者：释大香
朝代：明

数椽堪著我，若个弃林塘。寒水拖成路，荒云垒作墙。香羹传瓠钵，破衲拥绳床。不觉过残腊，轻烟拂柳黄。旋岚无有数，破屋不成间。于此日复日，自然闲又闲。幽禽穿乱竹，冷月伴空山。老我唯高枕，何人为扣关。古室休嫌漏，清斋莫笑饥。且煨泉一罐，暂遣日三时。梵策凭云护，匡床赖石支。明晨无施主，依样画猫儿。争几花为供，闲门鸟作缘。水边盘足坐，树下枕拳眠。日上山窗火，云生石突烟。有时持钵去，隔岸唤移船。篱空从云补，阶珊趁水过。问年犹未甚，记旧已无多。发长慵于剃，鞋穿喜更拖。朝来风日好，曝背向阳阿。隔竹闻樵斧，临流见塔灯。杖轻时自倚，山好不曾登。立石清于鹤，浮槎懒过僧。前畴新雨后，溪水蘸垂藤。野性同糜鹿，山心伴草莱。残冬无雪下，暖日有花开。独树静相倚，片云闲自来。纤纤林外月，待我下崔嵬。荒居无法侣，古德有家风。一个泥涂灶，三间茅草蓬。自来青嶂里，不出白云中。岁尽还开岁，空门只自空。
住静·其一
作者：释大香
朝代：明

数椽堪著我，若个弃林塘。寒水拖成路，荒云垒作墙。香羹传瓠钵，破衲拥绳床。不觉过残腊，轻烟拂柳黄。
住静·其七
作者：释大香
朝代：明

野性同糜鹿，山心伴草莱。残冬无雪下，暖日有花开。独树静相倚，片云闲自来。纤纤林外月，待我下崔嵬。
住静·其三
作者：释大香
朝代：明

古室休嫌漏，清斋莫笑饥。且煨泉一罐，暂遣日三时。梵策凭云护，匡床赖石支。明晨无施主，依样画猫儿。
住静·其二
作者：释大香
朝代：明

旋岚无有数，破屋不成间。于此日复日，自然闲又闲。幽禽穿乱竹，冷月伴空山。老我唯高枕，何人为扣关。
住静·其五
作者：释大香
朝代：明

篱空从云补，阶珊趁水过。问年犹未甚，记旧已无多。发长慵于剃，鞋穿喜更拖。朝来风日好，曝背向阳阿。
住静·其八
作者：释大香
朝代：明

荒居无法侣，古德有家风。一个泥涂灶，三间茅草蓬。自来青嶂里，不出白云中。岁尽还开岁，空门只自空。
住静·其六
作者：释大香
朝代：明

隔竹闻樵斧，临流见塔灯。杖轻时自倚，山好不曾登。立石清于鹤，浮槎懒过僧。前畴新雨后，溪水蘸垂藤。
住静·其四
作者：释大香
朝代：明

争几花为供，闲门鸟作缘。水边盘足坐，树下枕拳眠。日上山窗火，云生石突烟。有时持钵去，隔岸唤移船。
凉夜
作者：释大香
朝代：明

秋气棱棱倍觉增，单衣添尽两三层，莲花台畔已无灯。欲眠不眠将夜半，隙月一痕窥病僧。
别方功甫之天目
作者：释大香
朝代：明

经年依古寺，知尔正囊空。为别秋冬际，论心山水中。新霜欺病叶，残雨湿离鸿。浮玉峰头月，清光似不同。
华顶
作者：释大香
朝代：明

海色迢迢半紫氛，娑椤开落夏将分。道人清晓下山去，纸被一床铺白云。
夜泛
作者：释大香
朝代：明

几片萧疏叶，霜容点碧岚。波平如在地，舟小亦同龛。白水成佳供，清香佐野谈。莫辞归路杳，皓月挂溪南。
夜至西溪
作者：释大香
朝代：明

旋洄昧港脉，辍棹芦花湾。回风泛清响，梧竹秋珊珊。凉月出复没，乱峰凹凸间。岧峣栖隐处，隔云见故山。故山如故人，一见开心颜。
宿月窟
作者：释大香
朝代：明

昃月下前丘，清光不尽收。洞云三叠晓，野水一湾秋。烟翠流长笛，空香堕小楼。回瞻飞鸟处，信宿在峰头。
寻山
作者：释大香
朝代：明

负钵寻远山，脩眉挂秋雨。隔林清磬寂，烟际疏蛩语。古路没黄蒿，凉风自许许。
山居
作者：释大香
朝代：明

初寒渐觉透疏棂，败箨残枝满户庭。水院还他僧宝传，山农问我佛名经。烟萋蔓草迷秋蝶，月暗荒榛聚夜萤。一种幽葩深涧底，了无人采自青青。信得居山懒出山，此生终老此山间。松眠绝壑心俱死，鹤立空潭影亦闲。缸灶过时常不暖，荆扉向晚未曾关。一从鹫岭拈花后，更有何人为破颜。
山居·其一
作者：释大香
朝代：明

初寒渐觉透疏棂，败箨残枝满户庭。水院还他僧宝传，山农问我佛名经。烟萋蔓草迷秋蝶，月暗荒榛聚夜萤。一种幽葩深涧底，了无人采自青青。
山居·其二
作者：释大香
朝代：明

信得居山懒出山，此生终老此山间。松眠绝壑心俱死，鹤立空潭影亦闲。缸灶过时常不暖，荆扉向晚未曾关。一从鹫岭拈花后，更有何人为破颜。
山居杂咏
作者：释大香
朝代：明

接叶阴阴唤水鸠，花坪草堰偶经游。芒鞋晒向西岩石，露冷烟凄不记收。
山居杂咏
作者：释大香
朝代：明

梅花昨夜破寒汀，晓日初融露尚零。无事道人翻有事，一枝先供佛前瓶。万竹千松远近同，嫩岚残霭有无中。斜阳不会藏踪迹，露出前峰一抹红。
山居杂咏·其一
作者：释大香
朝代：明

梅花昨夜破寒汀，晓日初融露尚零。无事道人翻有事，一枝先供佛前瓶。
山居杂咏·其三
作者：释大香
朝代：明

万竹千松远近同，嫩岚残霭有无中。斜阳不会藏踪迹，露出前峰一抹红。
峡山晓起
作者：释大香
朝代：明

隔林清磬渐无闻，已有睛晖映瀫纹。扫径不妨留鹤迹，开门只许到鸥群。寒峰独透千层雪，野水双勾一抹云。手启香函看宿火，碧烟袅袅古花文。
托钵
作者：释大香
朝代：明

十里春风五里桥，到山犹觉路岧峣。丛丛花草萧萧竹，几处柴门闭寂寥。
春暮
作者：释大香
朝代：明

一半筠帘上小钩，残书数卷未经收。东风忒也司闲事，吹得瓶花满案头。
江行
作者：释大香
朝代：明

暝色缘江路，炊烟缕缕生。飘花知水定，坐鸟看人行。翠岭连双驿，丹枫隔一城。昔年清宴处，犹有踏歌声。
泊浔阳江
作者：释大香
朝代：明

倚棹秋光对碧峰，露香倾下木芙蓉。西林月白东林晓，两处敲残百八钟。
碧天桥
作者：释大香
朝代：明

桥夜寂行舟，天影淡空水。独有无事僧，往来明月里。
秋夜啸月冈
作者：释大香
朝代：明

破絮蒲团展夕阴，一天凉思坐来禁。蛩声诉出秋多少，竹影描成夜浅深。青壁谩留闲里句，碧潭微见空中心。林猿野鹤成相识，又欲褰裳过别岑。
秋尽
作者：释大香
朝代：明

茅宇掩深壑，石灯悬屋梁。坐来清不寐，自起绕空王。门外寒威知几许，床头犹有阴蛩语。断送空山一夜秋，栟榈叶上潇潇雨。
西湖
作者：释大香
朝代：明

袅袅东风蝶试衣，绵绵芳草燕争飞。堤边杨柳青丝骑，水上桃花白板扉。三竺片云双树隔，六陵残雨一僧归。年年最好春阳月，无那钟声送夕晖。
访隐
作者：释大香
朝代：明

孤云底事未还山，缚草为门亦自关。一树垂杨铺水面，东风袅袅不曾闲。
赤城
作者：释大香
朝代：明

南北峰青雨乍分，瀑花飘下雪纷纷。空岩夜久无群动，一点闲灯伴白云。
迟舜五不至
作者：释大香
朝代：明

数点残星秋耿耿，斜风剪碎芭蕉影。自爱凭阑不爱眠，辘轳牵动鸳鸯井。
送僧过洞庭
作者：释大香
朝代：明

江云空寂塞鸿哀，竹笠绳鞋归去来。七十二峰深雪里，炊烟何处辨楼台。
送春
作者：释大香
朝代：明

春光今夕别侬家，啼断流莺落尽花。便欲出门相送去，不知何路向天涯。
铁板嶂
作者：释大香
朝代：明

一屏浑铁自天成，倒影清波月正明。三十六峰秋色里，幔亭高处独吹笙。
閒云
作者：释大香
朝代：明

閒云不作雨，横入峡山去。峡口弄舟人，家在云归处。
雪夜
作者：释大香
朝代：明

暗壁通花气，虚楹覆竹阴。乱云双树寂，一雪万山深。永夜枯僧定，寒空古佛心。断猿风外啸，隐隐落层岑。
青甲舟中
作者：释大香
朝代：明

碧水漾群影，游鳞细可分。飞来数点雁，题破一方云。远火微犹见，残钟断复闻。舟程应未极，随月宿溪濆。
龙吟洞
作者：释大香
朝代：明

重岚曲隐树中央，乍有闲僧构草堂。带雨龙归磁钵润，衔花鹿过衲衣香。残秋待月投空洞，后夜和云宿上方。一种红蕉舒艳色，名楼高处傲青霜。
春日归普陀
作者：释如泉
朝代：明
体裁：七言律诗

担簦北海客蹉跎，鼓枻南溟放浩歌。厌俗懒于谭小品，待时偏拟泛长波。钟鸣晓日开香积，雨过春池长芰荷。到此最堪称大隐，且将瓢笠挂藤萝。
七夕
作者：释妙声
朝代：明
体裁：古风

七夕已复至，徂暑适云消。候虫依砌响，梧桐带露飘。双星限河汉，孤月丽层霄。歘吸仰灵气，徘徊望斗杓。独嗟天路永，空悲清夜遥。南飞有乌鹊，惆怅不成桥。
七夕
作者：释妙声
朝代：明
体裁：七言律诗

天孙不嫁惜娉婷，此夕新妆翡翠軿。银汉浪传乌鹊影，锦机飘下凤凰翎。张生槎动秋应返，柳子文成梦未醒。老矣不争儿女巧，敢将词笔累仙灵。
与陶生
作者：释妙声
朝代：明
体裁：七言绝句

我有青山一片霞，倩君为我制加沙。明朝天上讲经去，吹落满身优钵华。
世寿堂歌
作者：释妙声
朝代：明
体裁：古风

君不见南阳菊水流浩浩，饮之令人长寿考。又不见青城枸杞龙蛇形，其人往往多长生。乃知草朩有灵气，能与短世制颓龄。君看张家世寿堂，奕世载德应寿昌。山川清晖近交映，高曾白发遥相望。堂中老仙年九十，云雾衣裳冰玉质。把笔犹堪细字书，上马不用旁人掖。门前肃肃来轩车，堂上列坐讲唐虞。心将造物寄游衍，道与行云时卷舒。问君何由乃能尔，玉立扬休有令子。买臣富贵已专城，鲁侯归来还燕喜。流根之泽深无期，既有孙子能书诗。人间共爱德星聚，天上宁无太史知。彼美堂兮深且古，彼美人兮才甚武。愿持斯道寿国脉，万岁千秋奉明主。
东皋晚望
作者：释妙声
朝代：明
体裁：七言律诗

江虹截雨雨脚断，秋色尽在西南陲。洞庭若在五湖外，长空洗出双蛾眉。占城稻熟岁字埧，日及花开田姥篱。杉根倚杖日将夕，寒风落木牛羊来。
东皋杂兴
作者：释妙声
朝代：明

三高祠西湖水东，浦口水与长桥通。人言此中可避世，来结茅斋如已公。茅斋政在溪水西，水边杨柳拂人低。溪童荡漾唱歌过，惊起月中乌夜啼。江雨霏霏梅子黄，田家尽室治田忙。青裙携饷谁家妇，赤脚踏车傍舍郎。踞湖山南湖上村，古迹往往至今存。若道土风不好义，何得此有分金墩。夫椒风卷太湖波，勾践兵来踏浪过。野老不知亡国恨，至今犹唱越人歌。吴王避暑在山阴，水殿风生白苧吟。野草荒烟那复识，空留遗恨到如今。馆娃宫殿锁烟霏，曲径香消草露晞。疑是春魂犹未灭，寺门花落雉朝飞。范蠡功成爱五湖，空烟犹想晓篷孤。从知乌喙难同乐，不待君王赐属镂。蚤起开轩看洞庭，天河新染玉痕青。钓丝拂著琅玕树，拾得烟中翡翠翎。
东皋杂兴·其一
作者：释妙声
朝代：明
体裁：七言绝句

三高祠西湖水东，浦口水与长桥通。人言此中可避世，来结茅斋如已公。
东皋杂兴·其七
作者：释妙声
朝代：明
体裁：七言绝句

馆娃宫殿锁烟霏，曲径香消草露晞。疑是春魂犹未灭，寺门花落雉朝飞。
东皋杂兴·其三
作者：释妙声
朝代：明
体裁：七言绝句

江雨霏霏梅子黄，田家尽室治田忙。青裙携饷谁家妇，赤脚踏车傍舍郎。
东皋杂兴·其九
作者：释妙声
朝代：明
体裁：七言绝句

蚤起开轩看洞庭，天河新染玉痕青。钓丝拂著琅玕树，拾得烟中翡翠翎。
东皋杂兴·其二
作者：释妙声
朝代：明
体裁：七言绝句

茅斋政在溪水西，水边杨柳拂人低。溪童荡漾唱歌过，惊起月中乌夜啼。
东皋杂兴·其五
作者：释妙声
朝代：明
体裁：七言绝句

夫椒风卷太湖波，勾践兵来踏浪过。野老不知亡国恨，至今犹唱越人歌。
东皋杂兴·其八
作者：释妙声
朝代：明
体裁：七言绝句

范蠡功成爱五湖，空烟犹想晓篷孤。从知乌喙难同乐，不待君王赐属镂。
东皋杂兴·其六
作者：释妙声
朝代：明
体裁：七言绝句

吴王避暑在山阴，水殿风生白苧吟。野草荒烟那复识，空留遗恨到如今。
东皋杂兴·其四
作者：释妙声
朝代：明
体裁：七言绝句

踞湖山南湖上村，古迹往往至今存。若道土风不好义，何得此有分金墩。
为许克谦题画
作者：释妙声
朝代：明
体裁：七言绝句

江汉萧条落木秋，疏篁相倚小山幽。知君肥遁非充隐，方信人间有许由。
为陈仲孚题薛公远墨竹
作者：释妙声
朝代：明
体裁：古风

前朝画竹谁第一，尚书高公妙无敌。近世多宗李集贤，房山真迹那能得。澹园学李殊逼真，柳州半刺题衔新。鹅山之虚况多竹，画品近来应入神。东皋溪傍草堂小，罗池庙前春雨早。三十里外见似人，玉立长身照枯槁。石湖今有太邱陈，孤竹春阴生子孙。清风高节在封植，知有王猷来款门。
书吴尹张德常恤民诗卷
作者：释妙声
朝代：明
体裁：七言律诗

閒居林下听风谣，争诵郎官惠爱饶。劝课不教遗赤土，苛征无复到青苗。狱词善用春秋断，凫舄宜从朔望朝。应有文章书政绩，吴山高处刻琼瑶。
京回次韵沈生
作者：释妙声
朝代：明
体裁：五言律诗

行见桐花发，归当芍药开。路从天上去，人自日边来。说法劳群听，承恩愧不才。乍辞鳷鹊观，犹忆凤凰台。
仙家近题刘阮图
作者：释妙声
朝代：明
体裁：古风

白云满地迷行路，溪流百折无由渡。水上见胡麻，有人双浣纱。仙家知己近，失喜惊相问。洞口碧桃开，郎君何处来。
仙山图
作者：释妙声
朝代：明
体裁：古风

芙容插青天，天近可倚杵。楼观栖曾厓，日月出其下。地无凡草木，人是灵仙侣。苍龙守重关，皓鹤戏玄渚。璚林何萧森，瑶草亦蕃庑。天人道固殊，肸蚃自今古。卑高虽辽绝，临制足官府。吾闻昆崙颠，其上有县圃。此图无乃是，兹理讵无取。
兰雪斋
作者：释妙声
朝代：明
体裁：古风

阶前春雪埋，阶下幽兰生。兰芳雪正消，流水循除鸣。馨香既飘越，月露浩已盈。长想读书处，散帙有馀清。
劾飞廉
作者：释妙声
朝代：明
体裁：古风

飞廉事纣偾厥宗，何自上天司八风。嘘枯吹生在掌握，窃弄神柄贪天功。四月五月旱大甚，天地翕赫方虫虫。原田莓莓赤如燎，种不入土啼老农。雨师鞭霆走群龙，玄云四合零雨濛。胡为吹云使消烁，更鼓烈燄翻长空。斯民焦劳亦何罪，得不哀怨号苍穹。天虽处高听甚聪，汝敢迷罔斧尔躬。天诛将加不可逭，殛死大荒谁汝恫。
双凤清远堂
作者：释妙声
朝代：明
体裁：七言律诗

因读朱桓清远记，知有祇园清远堂。华云时到五天竺，梧月曾栖双凤凰。曲槛弹棋春昼永，疏帘散帙午风凉。欲题好句浑难觅，除是高僧俗姓汤。
发金陵
作者：释妙声
朝代：明
体裁：七言律诗

大船浮江江水清，中流荡桨鴐鹅鸣。楚云无情自西去，吴山不断来相迎。坐依北斗近人白，卧见河汉当空横。舟中有客且勿语，听我竹枝歌月明。
古香堂
作者：释妙声
朝代：明
体裁：七言律诗

古香堂中古仙柏，手种桂树今苍苍。远分灵种自月窟，静爱天香来帝傍。嘉宾列坐绿承宇，稚子读书花满床。唐诸王孙在何许，且对小山歌断章。
吴中行野人居
作者：释妙声
朝代：明
体裁：五言排律

见说幽居好，分明在眼中。人家溪左右，风俗瀼西东。静者柴门僻，村墟草径通。往来迷町疃，物色认梧桐。柳汊容书舫，芦洲隐钓筒。留人菰米饭，邀鸭竹枝弓。畴昔游观盛，名藩礼遇隆。谈兵资远略，说剑动群公。叹息知几蚤，归休克令终。养生兼莳药，高兴托冥鸿。怅望江湖迥，栖迟我辈同。诗成浑想像，于以咏高风。
吴宫四时词
作者：释妙声
朝代：明

柳色闇阊门，霓旌拂晓云。湖边采香罢，就阅水犀军。何处堪销夏，龙舟过洞庭。谁歌采莲曲，江上越山青。金井落梧桐，茱萸绕殿红。君王爱秋色，多在馆娃宫。宫阙夜如何，风飘宛转歌。更阑银烛灭，落月在江波。
吴宫四时词·其一
作者：释妙声
朝代：明
体裁：五言绝句

柳色闇阊门，霓旌拂晓云。湖边采香罢，就阅水犀军。
吴宫四时词·其三
作者：释妙声
朝代：明
体裁：五言绝句

金井落梧桐，茱萸绕殿红。君王爱秋色，多在馆娃宫。
吴宫四时词·其二
作者：释妙声
朝代：明
体裁：五言绝句

何处堪销夏，龙舟过洞庭。谁歌采莲曲，江上越山青。
吴宫四时词·其四
作者：释妙声
朝代：明
体裁：五言绝句

宫阙夜如何，风飘宛转歌。更阑银烛灭，落月在江波。
吴山晓行
作者：释妙声
朝代：明
体裁：七言绝句

草露泠泠著屐行，野桥村巷不知名。长庚如李天将曙，始听荒鸡第一声。
吴江夜泊
作者：释妙声
朝代：明
体裁：七言绝句

月照门前芦荻花，系舟不省是谁家。一双白鹭忽飞去，水上有人弹琵琶。
和感遇并杂诗六首
作者：释妙声
朝代：明

悲风抎黄桑，茇舍依樲棘。岁歉儿苦饥，家贫母犹织。寒窗秉机杼，卒岁不成匹。里胥夜蹋门，叫怒催纴织。蹇余晚归田，耕不如神力。一饭愧其人，安敢自皇息。胡雁乘朔风，矫矫厉羽翼。江南稻粱地，异彼阴山北。所忧弋者篡，缯缴在寻尺。奈何随阳侣，自剪排风翮。岂知经罗网，复惧膏鼎鬲。本不飞冥冥，于今悔何益。有虞昔南狩，死葬苍梧山。帝子泣幽怨，至今竹斑斑。重华骨已朽，淳朴何时还。我欲往从之，洞庭汨孱颜。梦寐奠灵琐，怀椒候其间。安得御风去，挥手谢人寰。美利在于人，翕张随所如。上焉有好者，天下将同趣。宣尼常罕言，防源知在初。魏罃问利国，孟子亦回车。沛公田舍夫，萧何刀笔胥。提剑入咸阳，仅收其图书。谋生诫止足，制用自可馀。横流竟莫返，举世无宁居。西山一何高，草树郁樽樽。仙灵此焉宅，尚有秦遗民。我欲蹑丹梯，引手扪青天。天高迥无极，欲上嗟无因。令天若可上，世上那有人。乔木岂无枝，高山亦有岑。嘤鸣尚求友，我独无知音。沉叹和氏璧，掩抑嵇生琴。谁令抱奇蕴，恻恻多苦心。
和感遇并杂诗六首·其一
作者：释妙声
朝代：明
体裁：古风

悲风抎黄桑，茇舍依樲棘。岁歉儿苦饥，家贫母犹织。寒窗秉机杼，卒岁不成匹。里胥夜蹋门，叫怒催纴织。蹇余晚归田，耕不如神力。一饭愧其人，安敢自皇息。
和感遇并杂诗六首·其三
作者：释妙声
朝代：明
体裁：古风

有虞昔南狩，死葬苍梧山。帝子泣幽怨，至今竹斑斑。重华骨已朽，淳朴何时还。我欲往从之，洞庭汨孱颜。梦寐奠灵琐，怀椒候其间。安得御风去，挥手谢人寰。
和感遇并杂诗六首·其二
作者：释妙声
朝代：明
体裁：古风

胡雁乘朔风，矫矫厉羽翼。江南稻粱地，异彼阴山北。所忧弋者篡，缯缴在寻尺。奈何随阳侣，自剪排风翮。岂知经罗网，复惧膏鼎鬲。本不飞冥冥，于今悔何益。
和感遇并杂诗六首·其五
作者：释妙声
朝代：明
体裁：古风

西山一何高，草树郁樽樽。仙灵此焉宅，尚有秦遗民。我欲蹑丹梯，引手扪青天。天高迥无极，欲上嗟无因。令天若可上，世上那有人。
和感遇并杂诗六首·其六
作者：释妙声
朝代：明
体裁：古风

乔木岂无枝，高山亦有岑。嘤鸣尚求友，我独无知音。沉叹和氏璧，掩抑嵇生琴。谁令抱奇蕴，恻恻多苦心。
和感遇并杂诗六首·其四
作者：释妙声
朝代：明
体裁：古风

美利在于人，翕张随所如。上焉有好者，天下将同趣。宣尼常罕言，防源知在初。魏罃问利国，孟子亦回车。沛公田舍夫，萧何刀笔胥。提剑入咸阳，仅收其图书。谋生诫止足，制用自可馀。横流竟莫返，举世无宁居。
和薛生早秋见寄
作者：释妙声
朝代：明

雨洗秋容澹，江含雾气深。候虫依井径，归燕拂檐阴。庾信江南赋，灵均泽畔吟。正愁闻古调，讽诵重兼金。凉风起蘋末，落叶洒衣裳。物色悲行客，乾坤入战场。参军髯尚短，太尉足何香。忽听吟梁甫，怀人意甚长。
和薛生早秋见寄·其一
作者：释妙声
朝代：明
体裁：五言律诗

雨洗秋容澹，江含雾气深。候虫依井径，归燕拂檐阴。庾信江南赋，灵均泽畔吟。正愁闻古调，讽诵重兼金。
和薛生早秋见寄·其二
作者：释妙声
朝代：明
体裁：五言律诗

凉风起蘋末，落叶洒衣裳。物色悲行客，乾坤入战场。参军髯尚短，太尉足何香。忽听吟梁甫，怀人意甚长。
喜晴偶题
作者：释妙声
朝代：明
体裁：七言律诗

今年阴多寒未回，二月尚复雪皑皑。朝来始觉春意动，溪上忽见桃花开。东家蝶归苦不早，江南草深还可哀。中原消息久已断，昔时英雄安在哉。
圭复庵贫乐斋
作者：释妙声
朝代：明
体裁：四言诗

贫非乐也，乐惟道义。匪哲弗居，孰云细事。室如悬磬，俯仰无愧。终身欣然，何忧何惧。矧伊吾人，宗自西方。一饭候晷，三宿于桑。彼上人者，如圭如璋。肆求懿德，其居允臧。载瞻其居，有琴有书。亦有嘉宾，来与我娱。草衣藜羹，屡空晏如。从吾所好，有乐只且。往有钟鼎，弗慎弗守。彼有荣观，弗图弗究。沦胥以亡，亦孔之丑。我作是诗，以咏座右。
奉上袁侍讲伯长二首
作者：释妙声
朝代：明

东南文献复何人，一代鸿文制作新。华盖星辰天密迩，翰林风月地偏亲。夜分莲炬归鳌署，晓拂炉烟侍玉宸。奕叶流光知未泯，凤毛能世掌丝纶。于越山川赐履馀，枢廷勋业重璠玙。承家旧学三冬史，阅世遗编万卷书。古调欲从更锦瑟，高轩曾过赋华裾。文章自昔论原本，拟就司衡问所如。
奉上袁侍讲伯长二首·其一
作者：释妙声
朝代：明
体裁：七言律诗

东南文献复何人，一代鸿文制作新。华盖星辰天密迩，翰林风月地偏亲。夜分莲炬归鳌署，晓拂炉烟侍玉宸。奕叶流光知未泯，凤毛能世掌丝纶。
奉上袁侍讲伯长二首·其二
作者：释妙声
朝代：明
体裁：七言律诗

于越山川赐履馀，枢廷勋业重璠玙。承家旧学三冬史，阅世遗编万卷书。古调欲从更锦瑟，高轩曾过赋华裾。文章自昔论原本，拟就司衡问所如。
宽上人云泉
作者：释妙声
朝代：明
体裁：古风

白云在天白于鹤，下映流泉相喷薄。松上盈盈不尽浮，厓根决决无时落。善利万物得深润，还敛神功返冥漠。倾湫倒岳意何如，莫教湿却加沙角。
寄上竺日章和尚
作者：释妙声
朝代：明
体裁：七言律诗

年踰七十叹衰翁，足不良行耳又聋。无复白间听夜雨，每因黄落识秋风。有时百步三回坐，何日孤灯一笑同。想见朝回多论述，天花飞落研池中。
寄夫璞和尚
作者：释妙声
朝代：明

对御经筵日日开，香云长绕雨花台。百官殿上齐弹指，再见天台智者来。六十馀州旧化风，流传今复到江东。龙盘虎踞京华地，圣主重兴佛陇宗。
寄夫璞和尚·其一
作者：释妙声
朝代：明
体裁：七言绝句

对御经筵日日开，香云长绕雨花台。百官殿上齐弹指，再见天台智者来。
寄夫璞和尚·其二
作者：释妙声
朝代：明
体裁：七言绝句

六十馀州旧化风，流传今复到江东。龙盘虎踞京华地，圣主重兴佛陇宗。
寄崔宗文
作者：释妙声
朝代：明
体裁：七言绝句

閒斋春树晚阴移，旧雨曾来独尔思。录事官清常俸薄，多时不送草堂赀。
寄才叔能
作者：释妙声
朝代：明
体裁：七言律诗

爱尔文章今擅场，天孙飘堕锦机张。海东若道无奇士，僧中何为有此郎。樱桃新荐忆相别，橘子初黄烦寄将。䨥曹湖边读书处，向来弟子总升堂。
寄竺隐和上
作者：释妙声
朝代：明

两街都录有司存，共喜吾家得辨臻。辅教有书勤献纳，洗光佛日荷尧仁。白云丹井经行处，龙护生公夜讲台。还忆两山群弟子，松枝西指望归来。
寄竺隐和上·其一
作者：释妙声
朝代：明
体裁：七言绝句

两街都录有司存，共喜吾家得辨臻。辅教有书勤献纳，洗光佛日荷尧仁。
寄竺隐和上·其二
作者：释妙声
朝代：明
体裁：七言绝句

白云丹井经行处，龙护生公夜讲台。还忆两山群弟子，松枝西指望归来。
寄贾吉甫
作者：释妙声
朝代：明
体裁：七言绝句

垂虹亭下白鸥波，十里香风散芰荷。见说掾曹公事简，晚凉携酒听渔歌。
寒食省墓示诸侄
作者：释妙声
朝代：明
体裁：古风

汀柳青黄野花白，村巷家家作寒食。暖风吹尽纸钱灰，泪落春烟收不得。村西町疃溪湾路，长记门前白杨树。廿年不见泉下人，有酒空浇树边土。人言贤者有子孙，我家兄弟今具存。生儿莫断诗书种，继尔长原忠孝门。
对雪
作者：释妙声
朝代：明
体裁：古风

青天璚林九万里，朔风吹花如剪水。谢家女子强多才，却道柳絮因风起。冻雀无食愁奈何，纥干山头寒更多。穆王八骏在何许，千古空传黄竹歌。
寿綵堂歌
作者：释妙声
朝代：明
体裁：古风

春罗作衫花纂纂，衫袖宜长带宜缓。朝朝日日在亲前，祇恐身长衣又短。君家有堂人不如，堂上有琴仍有书。花开酒熟意多暇，宾客满座争欢娱。况复亲年犹未老，黄发相期同寿考。故衣既敝又改为，年年剪罗缝舞衣。
山中乐为沈东林题画
作者：释妙声
朝代：明
体裁：古风

山中乐，白云瑶草黄金药。黄金药，流霞片片，共君斟酌。东林道士清如鹤，高情逸兴将谁托。将谁托，陶潜松菊，谢鲲丘壑。
平崄厓挽词
作者：释妙声
朝代：明
体裁：五言律诗

说法归来后，冥心味道真。人天户外屦，花雨定中身。白首全高节，清贫到古人。江湖久无泪，为尔一沾巾。
庐山图
作者：释妙声
朝代：明
体裁：五言律诗

送客出山去，迢遥步长松。过溪闻啸虎，笑语答疏钟。白日倏已晚，清风殊未终。九江遗秀色，怅望香炉峰。
张仲和放白龟
作者：释妙声
朝代：明
体裁：古风

有龟有龟白玉质，遵养时晦逢时出。形躯虽小甚有神，岂是吾人袖中物。清流为国莲为宫，朝夕下上复西东。庙堂巾笥閟朽骨，岂若曳尾于涂中。张公放之殊不意，涉波直与长川逝。三十年间事反覆，公今寿考身无事。君不见以龟支床足，南方老人寿千岁。
心觉原宜晚轩
作者：释妙声
朝代：明
体裁：古风

青山多故情，慰我齿发莫。爱此泉上轩，深谐静中趣。孤云赴远壑，落日在高树。牛羊下来尽，鸟雀归飞屡。境胜欣有得，形忘澹无虑。消摇步前楹，旷望一延伫。怀哉未归客，微径草多露。
慧日无梦禅师挽词
作者：释妙声
朝代：明
体裁：五言律诗

先世勋名旧，逃禅德业称。弟兄双白璧，风雨一青灯。楼阁华云结，虚空塔影层。不惭甘露灭，曾许传高僧。
拟秋胡三首·其一
作者：释妙声
朝代：明
体裁：四言诗

来者靡居，逝者其奈何。来者靡居，逝者其奈何。岁短意长，乐少哀多。遗世独立，岂无其他。哀我人斯，营营则那。歌以言之，逝者其奈何。
拟秋胡三首·其三
作者：释妙声
朝代：明
体裁：四言诗

彼瑶者台，赫赫何人居。彼瑶者台，赫赫何人居。朝竞纷华，夕已为墟。鬼神害盈，乃丧厥家。昔为所羡，今可长吁。歌以言之，赫赫何人居。
拟秋胡三首·其二
作者：释妙声
朝代：明
体裁：四言诗

瞻彼西山，松柏何苍苍。瞻彼西山，松柏何苍苍。所谓伊人，在天一方。至道在兹，怀之靡忘。岂不欲往，道阻且长。歌以言之，松柏何苍苍。
新坟行
作者：释妙声
朝代：明
体裁：古风

南山崔嵬青入云，将军取山新作坟。方春迫民就工役，路上白日无行人。西家旧坟双石马，一日驱来华表下。东家翁仲今尚存，一朝移来在墓门。葬期日薄云最吉，鸡鸣而作夜不息。新坟已成旧坟毁，旧鬼衔冤新鬼喜。新坟旧坟无了期，南山崔嵬青不移。
易安轩
作者：释妙声
朝代：明
体裁：古风

丰屋虽万间，所托在寻尺。南窗极低小，亦足容我膝。知止庶不殆，适性聊自佚。邈哉古之人，瞻彼江上宅。桑麻被墟曲，榆柳荫沟术。有子学书史，有田艺黍稷。于焉悦亲戚，且以御宾客。赫赫通侯居，荣观亘阡陌。持盈谅弗戒，百鬼瞰其室。永怀栗里翁，旷达有清识。欣赏方在兹，庶用警晨夕。
有客
作者：释妙声
朝代：明
体裁：古风

有客有客伊吾庐，新除南台行大夫。天子许骑内厩马，百二十骑来东吴。东吴驿传称过客，馆人致饩官僚趋。来者宣骄居者傲，宾主不复论欢娱。固将横榻表独坐，何意剥床仍及肤。吾闻相见有傧价，揖让登降礼颇殊。旧云三公礼数绝，事不豫讲宁非愚。王纲沦胥废风纪，箠楚横加哀仆奴。名藩岂无知礼者，亏损国体非良图。
杂题画 其一 钱舜举折枝
作者：释妙声
朝代：明
体裁：七言绝句

目极江南有所思，馀□风雨落花时。钱郎应恨春归尽，独倚东风写折枝。
杂题画 其七 同上竹
作者：释妙声
朝代：明
体裁：七言绝句

凤毛新沐翠毵毵，春近瀛洲雨气酣。晚下紫微归思切，长身独立望江南。
杂题画 其三 墨兰
作者：释妙声
朝代：明
体裁：七言绝句

帝子南征竟不还，墨云零落九疑山。偶因碧草牵春梦，得到潇湘二水间。
杂题画 其九 阙
作者：释妙声
朝代：明
体裁：七言绝句

何人画此好头赤，绝胜天厩玉连钱。龙媒散落在何处，苜蓿秋风生暮烟。
杂题画 其二 牧牛图
作者：释妙声
朝代：明
体裁：七言绝句

陇上辍耕春雨馀，牧儿黑色短裙裾。只疑李密归田去，牛角胡为不挂书。
杂题画 其五 荔枝
作者：释妙声
朝代：明
体裁：七言绝句

忆昔涪南献荔枝，美人宫里一开眉。劳民轻结当时怨，看画深令后代悲。
杂题画 其八 五马图
作者：释妙声
朝代：明
体裁：七言绝句

五马浮江一化龙，琅琊王业藉诸公。江南春草年年长，若个能追万里风。
杂题画 其六 高房山山水
作者：释妙声
朝代：明
体裁：七言绝句

尚书天上早知名，长忆君王听履声。回首白云山万叠，苍梧何处最关情。
杂题画 其十 阙
作者：释妙声
朝代：明
体裁：七言绝句

此马真从西域来，圉人高鼻复于思。将军新受征南钺，藉尔追风百战才。
杂题画 其十一 李唐山水
作者：释妙声
朝代：明
体裁：七言绝句

故国江山入莫秋，烟波留与后人愁。古今不预兴亡事，只有沧浪独钓舟。
杂题画 其十七 挟弹图
作者：释妙声
朝代：明
体裁：七言绝句

汉家新得蒲梢马，赐与韩嫣大出游。绿树黄鹂忽惊起，金丸飞落殿西头。
杂题画 其十三 表上人梅
作者：释妙声
朝代：明
体裁：七言绝句

梦入梨云路不分，幽香多在定中闻。起来写得横窗影，寄与山中满谷云。
杂题画 其十九 阙
作者：释妙声
朝代：明
体裁：七言绝句

孔明庙前江水深，千载尚见柏森森。越僧西行不到蜀，何以写得青铜阴。
杂题画 其十二 庐山图
作者：释妙声
朝代：明
体裁：七言绝句

五马南来王气空，石城江水动秋风。客儿岂是忘机者，欲向东林结远公。
杂题画 其十五 阙
作者：释妙声
朝代：明
体裁：七言绝句

春水微生雪乍融，偶然行过御沟东。倚风三弄昭华琯，凭仗飞花莫恼公。
杂题画 其十八 子庭松柏
作者：释妙声
朝代：明
体裁：七言绝句

越柏画松松露骨，老龙怒拔灵湫立。天池一夜飞霹雳，月落庭空影千尺。
杂题画 其十六 海棠偷仓
作者：释妙声
朝代：明
体裁：七言绝句

海棠枝上聚么禽，相逐相呼乐意深。偷入太仓时一饱，岂知鸣鹤在东林。
杂题画 其十四 楚山图
作者：释妙声
朝代：明
体裁：七言绝句

罗含宅前春水生，一柱观头黄鸟鸣。吴船多上荆门路，我欲因之万里行。
杂题画 其四 日东僧竹石
作者：释妙声
朝代：明
体裁：七言绝句

飞锡来从日本东，受斋因过海王宫。坐中貌得珊瑚树，犹带蓬莱水殿风。
杂题画·钱舜举折枝
作者：释妙声
朝代：明

目极江南有所思，馀□风雨落花时。钱郎应恨春归尽，独倚东风写折枝。陇上辍耕春雨馀，牧儿黑色短裙裾。只疑李密归田去，牛角胡为不挂书。帝子南征竟不还，墨云零落九疑山。偶因碧草牵春梦，得到潇湘二水间。飞锡来从日本东，受斋因过海王宫。坐中貌得珊瑚树，犹带蓬莱水殿风。忆昔涪南献荔枝，美人宫里一开眉。劳民轻结当时怨，看画深令后代悲。尚书天上早知名，长忆君王听履声。回首白云山万叠，苍梧何处最关情。凤毛新沐翠毵毵，春近瀛洲雨气酣。晚下紫微归思切，长身独立望江南。五马浮江一化龙，琅琊王业藉诸公。江南春草年年长，若个能追万里风。何人画此好头赤，绝胜天厩玉连钱。龙媒散落在何处，苜蓿秋风生暮烟。此马真从西域来，圉人高鼻复于思。将军新受征南钺，藉尔追风百战才。故国江山入莫秋，烟波留与后人愁。古今不预兴亡事，只有沧浪独钓舟。五马南来王气空，石城江水动秋风。客儿岂是忘机者，欲向东林结远公。梦入梨云路不分，幽香多在定中闻。起来写得横窗影，寄与山中满谷云。罗含宅前春水生，一柱观头黄鸟鸣。吴船多上荆门路，我欲因之万里行。春水微生雪乍融，偶然行过御沟东。倚风三弄昭华琯，凭仗飞花莫恼公。海棠枝上聚么禽，相逐相呼乐意深。偷入太仓时一饱，岂知鸣鹤在东林。汉家新得蒲梢马，赐与韩嫣大出游。绿树黄鹂忽惊起，金丸飞落殿西头。越柏画松松露骨，老龙怒拔灵湫立。天池一夜飞霹雳，月落庭空影千尺。孔明庙前江水深，千载尚见柏森森。越僧西行不到蜀，何以写得青铜阴。
李氏慈竹轩
作者：释妙声
朝代：明
体裁：古风

慈竹生堂阶，下有谖草花。花竹美相映，亲年乐无涯。秀色上春服，清荫延萧斋。驯乌飞缈缈，鸣凤声喈喈。微风度瑶瑟，密笋供珍鲑。霜根随地长，令德与年偕。此物良足贵，君家识可怀。
村居图
作者：释妙声
朝代：明
体裁：古风

东村有隐者，素发飒垂领。几上种树书，门前钓鱼艇。粳稌风露深，葭菼天水永。云飞洞庭小，花落春户静。怀哉古逸民，披图发孤咏。
杨花咏
作者：释妙声
朝代：明
体裁：五言律诗

飞飞辞古柳，冉冉媚晴空。爱尔白于雪，况乎兼以风。游丝相上下，戏蝶或西东。终然太轻薄，飘转委泥中。
杨铁崖书画船亭
作者：释妙声
朝代：明
体裁：七言律诗

图书满船秋近河，虹月夜贯沧江波。周秦碑刻最近古，崔蔡文章安足多。韦侯东壁玉花马，房相西亭雪色鹅。先生爱玩不归去，援琴时作越人歌。
松石室
作者：释妙声
朝代：明
体裁：古风

松生厓石间，其势不两大。松根与石斗，摩轧发奇怪。文章世所惊，风气日以坏。椎剥斧斤馀，俱伤而并败。情文困追琢，至道在稊稗。上人禅者流，独往脱天械。燕坐一室中，心游大千界。松风与石濑，萧瑟杂滂湃。物我澹相忘，灵虚绝纤介。瞻彼五髻峰，峭拔出天外。长松将秀石，出入妨而隘。日与二者俱，消摇一何快。逝将从君游，吾衰怯行迈。
柏子庭画松障歌
作者：释妙声
朝代：明
体裁：古风

高堂谁画青松障，越柏下笔开殊状。小枝交错铁不如，大枝森竦剑相向。笔驱元气天为泣，龙擘海水神俱王。沧江风雨六月来，白日雷霆九天上。想当飞墨纵挥洒，应遣酣歌助悲壮。于时画者亦有人，柏也用意实豪放。犹忆海虞山里时，往往见我索题诗。豪缣到手不暇择，烂漫图写宁复辞。只今风流已冥寞，使我见之增叹愕。况当木落秋气悲，抚事哀吟忽如昨。乌乎柏兮那复见，萧瑟凄风动寥廓。萧瑟凄风动寥廓，应有松子僧前落。
树谖堂
作者：释妙声
朝代：明
体裁：五言律诗

为爱树谖堂，看花乐未央。阿弥今老大，稚子已成行。秀色宜春服，微香近寿觞。永言纯孝者，封植岂能忘。
樗轩
作者：释妙声
朝代：明
体裁：古风

彼樗实散木，三年踰十寻。形质虽偃蹇，柯叶自萧森。物生各有适，小大在所任。敢期当世用，聊致东溪阴。清风树下至，和我邱中琴。群鸟亦萃止，怀人遗好音。各遂天地性，庶当君子心。培根在封植，种德务华深。逍遥乐其下，永愿辞朝簪。
次张士行草堂韵
作者：释妙声
朝代：明
体裁：七言律诗

西枝草堂西复西，山回谷转路多迷。蜜蜂出户樱桃发，桑葚连村布谷啼。自起开门留野鹤，谁能立马候朝鸡。经时不到云深处，雉子将雏鹿有麛。
次韵寄径山以中和尚
作者：释妙声
朝代：明

山川楼观总邱墟，双径还成化佛居。四海重修舆地志，群龙仍护梵天书。野猿供笔诗成后，玉女焚香定起馀。大觉昔承天子诏，解知山体本如如。东南地望绝尊荣，国一重来更有情。一院秋风薝卜老，满山春雨苾刍生。它方弟子来传法，上国公卿尽慕名。随处花云围燕坐，予生自愧老于行。
次韵寄径山以中和尚·其一
作者：释妙声
朝代：明
体裁：七言律诗

山川楼观总邱墟，双径还成化佛居。四海重修舆地志，群龙仍护梵天书。野猿供笔诗成后，玉女焚香定起馀。大觉昔承天子诏，解知山体本如如。
次韵寄径山以中和尚·其二
作者：释妙声
朝代：明
体裁：七言律诗

东南地望绝尊荣，国一重来更有情。一院秋风薝卜老，满山春雨苾刍生。它方弟子来传法，上国公卿尽慕名。随处花云围燕坐，予生自愧老于行。
次韵开元石钵
作者：释妙声
朝代：明
体裁：七言律诗

磨砻圭角象天圆，佛手亲持不计年。乞食屡经祇树下，降龙因落沪川边。悬时寒映当窗竹，洗次遥分卓锡泉。神物护持希世宝，故遭劫火至今传。
次韵张叔平
作者：释妙声
朝代：明

有香难返九泉魂，升济惟冯化佛尊。望拜略同郊祀礼，祝词亲出内廷门。缁黄兼唱唐风盛，王霸相参汉制存。敛福锡民精意享，西来紫气满乾坤。京华虽好只怀归，生怕缁尘化素衣。因览山川寻古迹，莫占星象动天威。水深不惜浮杯渡，发短何劳待日晞。解道江南佳丽地，诗家今有谢玄晖。
次韵张叔平·其一
作者：释妙声
朝代：明
体裁：七言律诗

有香难返九泉魂，升济惟冯化佛尊。望拜略同郊祀礼，祝词亲出内廷门。缁黄兼唱唐风盛，王霸相参汉制存。敛福锡民精意享，西来紫气满乾坤。
次韵张叔平·其二
作者：释妙声
朝代：明
体裁：七言律诗

京华虽好只怀归，生怕缁尘化素衣。因览山川寻古迹，莫占星象动天威。水深不惜浮杯渡，发短何劳待日晞。解道江南佳丽地，诗家今有谢玄晖。
次韵怀谭讷夫
作者：释妙声
朝代：明
体裁：古风

吴山岩岩界空碧，湖水春深好颜色。芳草连天百鸟飞，独怜王孙归未得。骥垂两耳愁空山，驽骀高居十二闲。黄鹄一去不顾返，肯与鸡鹜留人寰。落花冥冥闇南浦，山水清晖浩无主。先生岂不怀故都，举世溷浊何须数。渚有兰兮江有蓠，我思君兮来何时。一春两度梦中见，是耶非耶空尔思。
次韵游石湖五首
作者：释妙声
朝代：明

阖闾城西佳气深，青天翡翠斲千岑。台荒不见麋鹿迹，日落空闻樵牧音。吴王宫殿绝壁下，隋朝城郭清湖阴。登高吊古意不尽，惟有沙鸥知我心。楞伽山如九叠屏，何年截取匡庐青。方同楚客赋招隐，不学诗人吟采苓。僧蹊尽种苾刍草，梵夹遍写多罗经。诸天只在雨花外，音乐六时来窈冥。黄山高人之所居，金沙花明白石渠。无钱爱养方外客，有口懒读人间书。采来青菌总堪食，种得黄精还可储。郭西十里不一到，题诗为问今何如。近闻移居湖水头，兰若下瞰沧波流。猕猴夜偷锡杖去，鸥鸟日傍阑干浮。扬州月照五湖白，洞庭木落三山秋。相望只隔半江水，安得赠之双佩钩。豫章禅伯最能诗，定水匡床面曲池。騕袅来从西极道，凤凰借得上林枝。昙花不比人间色，天女元非世俗姿。忽把璚瑰惊十载，浙江东望慰深思。
次韵游石湖五首·其一
作者：释妙声
朝代：明
体裁：七言律诗

阖闾城西佳气深，青天翡翠斲千岑。台荒不见麋鹿迹，日落空闻樵牧音。吴王宫殿绝壁下，隋朝城郭清湖阴。登高吊古意不尽，惟有沙鸥知我心。
次韵游石湖五首·其三
作者：释妙声
朝代：明
体裁：七言律诗

黄山高人之所居，金沙花明白石渠。无钱爱养方外客，有口懒读人间书。采来青菌总堪食，种得黄精还可储。郭西十里不一到，题诗为问今何如。
次韵游石湖五首·其二
作者：释妙声
朝代：明
体裁：七言律诗

楞伽山如九叠屏，何年截取匡庐青。方同楚客赋招隐，不学诗人吟采苓。僧蹊尽种苾刍草，梵夹遍写多罗经。诸天只在雨花外，音乐六时来窈冥。
次韵游石湖五首·其五
作者：释妙声
朝代：明
体裁：七言律诗

豫章禅伯最能诗，定水匡床面曲池。騕袅来从西极道，凤凰借得上林枝。昙花不比人间色，天女元非世俗姿。忽把璚瑰惊十载，浙江东望慰深思。
次韵游石湖五首·其四
作者：释妙声
朝代：明
体裁：七言律诗

近闻移居湖水头，兰若下瞰沧波流。猕猴夜偷锡杖去，鸥鸟日傍阑干浮。扬州月照五湖白，洞庭木落三山秋。相望只隔半江水，安得赠之双佩钩。
次韵竺隐和尚朝京二首
作者：释妙声
朝代：明

赴召共承宣室问，还山同罢紫宸朝。誓扶佛日行黄道，敢望皇恩下赤霄。长江东去涛逾险，大火西流气尚骄。归去自期唐懒瓒，功名总付霍嫖姚。紫陌朝天候晓凉，加沙何事造鹓行。玉杯潋滟行椒酒，金盌清凉送蔗浆。西掖梧桐秋更碧，内园仙果露犹香。客星渐散江湖远，万里重瞻佛日光。
次韵竺隐和尚朝京二首·其一
作者：释妙声
朝代：明
体裁：七言律诗

赴召共承宣室问，还山同罢紫宸朝。誓扶佛日行黄道，敢望皇恩下赤霄。长江东去涛逾险，大火西流气尚骄。归去自期唐懒瓒，功名总付霍嫖姚。
次韵竺隐和尚朝京二首·其二
作者：释妙声
朝代：明

紫陌朝天候晓凉，加沙何事造鹓行。玉杯潋滟行椒酒，金盌清凉送蔗浆。西掖梧桐秋更碧，内园仙果露犹香。客星渐散江湖远，万里重瞻佛日光。
次韵竺隐和尚朝京二首·其二
作者：释妙声
朝代：明
体裁：七言律诗

紫陌朝天候晓凉，加沙何事造鹓行。玉杯潋滟行椒酒，金碗清凉送蔗浆。西掖梧桐秋更碧，内园仙果露犹香。客星渐散江湖远，万里重瞻佛日光。
次韵答伍公年二首
作者：释妙声
朝代：明

浊世佳公子，前朝旧相门。公侯今必复，文雅道弥尊。落日乡心远，春风海气昏。闭门三日雨，吟罢共谁论。解印辞河曲，携家近碧山。栖迟连草阁，来往隔松关。见我殊同调，逢人只强颜。相知仍恨晚，谈笑竟忘还。
次韵答伍公年二首·其一
作者：释妙声
朝代：明
体裁：五言律诗

浊世佳公子，前朝旧相门。公侯今必复，文雅道弥尊。落日乡心远，春风海气昏。闭门三日雨，吟罢共谁论。
次韵答伍公年二首·其二
作者：释妙声
朝代：明
体裁：五言律诗

解印辞河曲，携家近碧山。栖迟连草阁，来往隔松关。见我殊同调，逢人只强颜。相知仍恨晚，谈笑竟忘还。
次韵答友人
作者：释妙声
朝代：明
体裁：七言绝句

却扫溪西旧草堂，秋风落叶满藜床。石田租重斋储少，乞我家传辟谷方。
次韵答沈行恕京回之作
作者：释妙声
朝代：明
体裁：七言律诗

客舍春寒树影稀，青山迎我入王畿。云开雉堞瞻金榜，日射龙章识衮衣。御果近从仙苑赐，天花多傍讲筵飞。圣恩特许兼旬住，携得香烟满袖归。
次韵虎丘
作者：释妙声
朝代：明
体裁：七言律诗

有客题诗海涌峰，高怀渺渺托冥鸿。勾吴伯业荒烟外，梵塔觚棱杳霭中。石坐千人庭可月，剑埋三尺水还风。目前无限登临意，古木苍藤叫郭公。
次韵赵尚书小瀛洲
作者：释妙声
朝代：明
体裁：七言律诗

鳌海晴分五色霞，凤池多隐列仙家。黄封敕送宫壶酒，青鸟偷衔御苑花。云阁春阴迎步辇，月明秋影动归槎。君王旧听尚书履，回首银瓶隔绛纱。
次韵送张员外调选江西
作者：释妙声
朝代：明

御笔新除户部郎，旧承骢马向炎方。风生使节占星象，云映朝阳下凤凰。把酒匡庐邀五老，赋诗江阁继三王。九重虚伫思前席，归听宫莺绕建章。江水春深荡客衣，皇华西去马騑騑。铨衡自任南曹重，斧绣犹兼直指威。下榻定留徐孺子，临江长忆谢玄晖。从容归接鹓行旧，谏疏频烦达紫微。
次韵送张员外调选江西·其一
作者：释妙声
朝代：明
体裁：七言律诗

御笔新除户部郎，旧承骢马向炎方。风生使节占星象，云映朝阳下凤凰。把酒匡庐邀五老，赋诗江阁继三王。九重虚伫思前席，归听宫莺绕建章。
次韵送张员外调选江西·其二
作者：释妙声
朝代：明
体裁：七言律诗

江水春深荡客衣，皇华西去马騑騑。铨衡自任南曹重，斧绣犹兼直指威。下榻定留徐孺子，临江长忆谢玄晖。从容归接鹓行旧，谏疏频烦达紫微。
次韵道行可清明雨
作者：释妙声
朝代：明
体裁：七言律诗

风雨萧萧夜向晨，清明都付寂寥滨。吹残野外无穷柳，消尽江南大半春。临水桃花还有浪，衔泥燕子不生尘。匡床坐稳浑慵起，赖得同人语笑频。
次韵郑明德题画
作者：释妙声
朝代：明
体裁：七言排律

披图浑似武夷山，坐我青溪九曲间。万顷白云迷草阁，一双玄鹤守松关。西峰隐者时相过，东海仙翁去不还。霜后橘林金错落，雨馀苔石锦斑斓。登高体物犹能赋，傍险诛茅亦可攀。何待白头空叹息，便须赤脚弄潺湲。
次韵题南岳图
作者：释妙声
朝代：明
体裁：古风

阳羡山中春鸟鸣，百花竞发千峰晴。白云生处是南岳，古木寒泉空复情。洞庭相望波浩浩，欲往不识山阴道。为问南归玉局翁，买田筑室吾将老。
次韵高尚朴初归草堂
作者：释妙声
朝代：明
体裁：五言律诗

乱定吾犹在，庭花草自荣。忧时双鬓白，去国一身轻。墟落人烟少，关河野燹明。田园半芜没，无力倩人耕。
次韵魏守题韩园
作者：释妙声
朝代：明
体裁：五言律诗

名园新雨后，禅馆百花中。苔径萦纡入，萝龛窈窕通。磬声金殿月，幡影日坛风。良牧留深眷，因兹悟色空。
水仙咏
作者：释妙声
朝代：明
体裁：古风

百草秋尽死，孤花丽岩阿。芳心太皎洁，岁事坐蹉跎。微月步遥夜，轻风生素波。怀人岂无意，路远欲如何。
水定茂仲实挽词
作者：释妙声
朝代：明

吾道何衰甚，斯人亦已焉。永怀流水奏，空抱白云篇。春树閒斋静，秋风瘦影悬。平生数行泪，并落莫灯前。海印横经地，相承得俊才。天花閒自落，讲帙病犹开。生死人间世，虚空劫外台。愿车应载辖，头白待归来。
水定茂仲实挽词·其一
作者：释妙声
朝代：明
体裁：五言律诗

吾道何衰甚，斯人亦已焉。永怀流水奏，空抱白云篇。春树閒斋静，秋风瘦影悬。平生数行泪，并落莫灯前。
水定茂仲实挽词·其二
作者：释妙声
朝代：明
体裁：五言律诗

海印横经地，相承得俊才。天花閒自落，讲帙病犹开。生死人间世，虚空劫外台。愿车应载辖，头白待归来。
汤时中寄樵
作者：释妙声
朝代：明
体裁：古风

英英湘中彦，寄迹吴山樵。山深土泉美，厥植多乔夭。逝将乐嘉遁，讵欲肩刍荛。冰雪岁云莫，荃蘅化为萧。诗书道林薮，采穫日以饶。逍遥杏坛上，弦诵自朝朝。春风曾点瑟，秋水许由瓢。幸遂丘壑志，不受弓旌招。
汤氏义居
作者：释妙声
朝代：明
体裁：七言律诗

旌墨新题户有眉，吴人争咏脊令诗。君臣善贮丹砂药，兄弟相怡白发期。春巷燕栖交午木，晓庭莺啭合欢枝。流传美化君家始，比屋连封见盛时。
沈氏积善堂
作者：释妙声
朝代：明
体裁：七言律诗

翰林宾客散如云，积善于今喜有君。背郭堂成因旧扁，传家书在足前闻。屋头雨过乌尤好，池上风清鹤不群。我亦袁公门下客，题诗三叹感斯文。
渔隐
作者：释妙声
朝代：明

青山当？头，流水在？下。披襟独挥车，鸥鹭与同社。我本避世人，初非渔钓者。得鱼亦不卖，有酒聊自写。百年如过鸟，万物犹一马。与世久相忘，胡为不予舍。
渔隐
作者：释妙声
朝代：明
体裁：古风

青山当�头，流水在�下。披襟独挥车，鸥鹭与同社。我本避世人，初非渔钓者。得鱼亦不卖，有酒聊自写。百年如过鸟，万物犹一马。与世久相忘，胡为不予舍。
漉酒图
作者：释妙声
朝代：明
体裁：古风

弃官赋归来，田家酒初熟。脱我头上巾，漉此杯中绿。独漉复独漉，漉多酒还浊。酒浊犹自可，世浊多返覆。桑枯柳亦衰，但有松与菊。田父晚相过，相与话墟曲。共醉茅檐下，此生亦以足。
煮雪斋
作者：释妙声
朝代：明
体裁：五言律诗

禅客嗜春茶，铜瓶煮雪花。扫从松上落，坐向竹边誇。水品应重录，天真孰等差。中泠岂不美，终是混泥沙。
玉鹤焚香
作者：释妙声
朝代：明
体裁：古风

白玉刻为鹤，鹤背可焚兰。朱火若萤聚，青烟随烬残。孚尹自旁达，氤氲相控揣。如闻九皋唳，翻胜博山安。娱客白日晚，奉君清夜阑。谁将别鹄操，和我广陵散。
王有恒听雨篷
作者：释妙声
朝代：明
体裁：古风

江南雨多春漠漠，籧篨中宽可淹泊。坐听萧瑟复琮琤，若在洞庭张广乐。木兰之楫青翰舟，斜风细雨不须忧。笔床茶灶便终日，知我独有沧浪鸥。廿年携书去乡国，芜城草深归未得。援笔时作广陵散，鱼龙出听天吴泣。江湖适意无前期，身如行云随所之。平山堂上看春色，还忆江南听雨时。
甲午岁感兴
作者：释妙声
朝代：明
体裁：七言排律

开极规模自有初，旧章纷乱欲何如？黄河疏凿功何补，楮币更张术已疏。西郡少年持国是，中原文学滞公车。河南寇盗由谁致，天下兵戈遂莫除。偃月堂深资鬼蜮，伏波军败纵鲸鱼。百年人物关衰盛，一代经纶属卷舒。丞相出师应有表，草茅忧国岂无书。畴能一吐平淮策，为尔排云谒帝居。
病起蔷薇甚开
作者：释妙声
朝代：明
体裁：五言律诗

蔷薇好颜色，结架傍琴台。微雨夜来过，今朝花尽开。祇应深待我，也复可怜才。且以永今日，独咏亦悠哉。
盟鸥轩
作者：释妙声
朝代：明
体裁：五言律诗

客有忘机者，开轩命白鸥。同心如此水，有约共沧洲。尔性何其静，吾生亦若浮。自今期岁晚，风雨亦相求。
秋兴
作者：释妙声
朝代：明
体裁：七言律诗

溪上凉风吹早秋，长空澹澹水东流。芙蓉露泣吴宫怨，苜蓿烟连汉苑愁。贡赋未全通上国，王师近报下西州。关山万里同明月，遍照诗人自白头。
答弥仲纶
作者：释妙声
朝代：明

宝地珠林隐白沙，曾随行客过柴车。遥想故人开梵处，毵毵花雨落加裟。江东纸价近能高，词客春来兴倍豪。老去才情浑短尽，空劳雪茧到东皋。
答弥仲纶·其一
作者：释妙声
朝代：明
体裁：七言绝句

宝地珠林隐白沙，曾随行客过柴车。遥想故人开梵处，毵毵花雨落加裟。
答弥仲纶·其二
作者：释妙声
朝代：明
体裁：七言绝句

江东纸价近能高，词客春来兴倍豪。老去才情浑短尽，空劳雪茧到东皋。
纯煦轩
作者：释妙声
朝代：明
体裁：古风

出日何杲杲，照我床上书。阳和被万物，岂惟在吾庐。夜气资息养，天光发灵虚。蚤起当匪懈，愿言慎其初。
耕云轩
作者：释妙声
朝代：明
体裁：古风

呼龙耕白云，开畦种瑶草。一犁春雨足，万顷晴苗好。伊人静者徒，中岁颇好道。神仙遗服食，采掇事烹捣。色如青精饭，大比安期枣。食之生羽翰，后天而终老。
花殇
作者：释妙声
朝代：明
体裁：古风

去年高秋洞庭客，赠我两株木芍药。手植东皋未浃旬，绀芽怒长纫英坼。今年春深花满枝，嘘霞弄日相因依。红簇火城丞相至，锦翻晴昼买臣归。当阶矜持颜色好，使我行吟被渠恼。看去还期到子孙，归来聊以娱吾老。那知零落委泥沙，雨压云愁共叹嗟。柳色莺声虽复在，游蜂戏蝶落谁家。飘香坠粉无人拾，游梦妖魂归不得。种树空思郭橐驼，寂莫因悲洛阳陌。草堂独坐见秋风，弥信吾家谈色空。安得人间名画手，倩渠移入画图中。
苦雨怀东皋草堂寄如仲愚
作者：释妙声
朝代：明
体裁：七言律诗

四月淫雨寒悽迷，边军夜归闻鼓鼙。大麦漂流小麦黑，富家叹息贫家啼。书囊留滞北山北，草堂故在西枝西。焚香扫地早闭户，莫遣加沙沾燕泥。
荷花咏
作者：释妙声
朝代：明
体裁：古风

彼泽有嘉植，淤泥擢朱华。宛在水中央，尘土无由加。秀色一何丽，幽气静以遐。群鱼戏其下，游蜂亦来过。而爱君子心，独立终非他。我欲集为裳，佩之以揭车。临波托文鳐，遗彼帝子家。采莲者谁子，日暮发清歌。歌长路且迥，使我一咨嗟。
落花叹
作者：释妙声
朝代：明
体裁：古风

朝见红白花，莫见青葱树。不愁花落总如泥，但惜人生不如故。滋兰公子江南客，再拜东皇留不得。九州尘土浩茫茫，付与杨花作春色。东溪野花自忘机，坐对落花吟夕晖。犹闻叶上黄鹂语，不信东家蝴蝶飞。
蒲庵
作者：释妙声
朝代：明
体裁：四言诗

循彼南涧，言采其蒲。采之何为，滫瀡是图。彼蒲之良，利用为屦。载缉载紬，如蓺稷黍。我思古人，惟睦之陈。克用是道，甚宜其亲。我行四方，十年于今。母寔有命，余何弗钦。乃筑我居，于越之野。悠悠我思，朝夕于楚。乱离孔怃，山川邈悠。岂不怀归，水无行舟。爰有清泉，在居之侧。既浸既灌，蒲叶嶷嶷。蒲叶嶷嶷，蒲生日多。母氏燕喜，我劳其何。
蕃王礼佛图
作者：释妙声
朝代：明
体裁：古风

维西列万国，有土此有人。孰是无继立，而能治其民。佛化大无外，万有入弥纶。衣冠杂诞谲，莫不悉来宾。东方九州地，文治亦相因。岂知五经表，各自叙彝伦。斥鴳讥南运，舜英疑大椿。扩充固有道，一视归同仁。
藏晖斋诗
作者：释妙声
朝代：明
体裁：四言诗

易贵含章，诗称养晦。进德以愚，明道若昧。瞻彼曜灵，运无停机。匪息于渊，害恒其晖。君子则之，以恬养志。出处语嘿，弗愆于义。继我显祖，庶免以之。或升或潜，允也其时。其时维何，像季师表。骏奔东南，于今有耀。世殊事往，手泽尚存。天相斯文，佑我后人。于乎小子，思绳厥武。丕若诒谋，无念尔祖。无念尔祖，淑慎其躬。爰作是诗，式铭尔胸。
行路难
作者：释妙声
朝代：明
体裁：乐府曲辞

天地无有边，日月茫无涯。人于其间号最灵，胡乃不学坐自乖。饥食费稷黍，衣被丝与麻。古今一事皆不省，何异木石插齿牙。生者还复然，死者其奈何。万万千千尽如此，令我起坐久叹嗟。
谋仲谟挽词次谢彦明韵
作者：释妙声
朝代：明
体裁：七言律诗

灵輀拂晓出门时，忍听长歌薤露诗。地下修文知浪语，天宫说法忘归期。燕窥旧幕疑空榻，鱼泳新荷乐故池。灵运向来曾入社，一篇哀挽有馀悲。
谢惠橘
作者：释妙声
朝代：明
体裁：七言律诗

洞庭嘉实正离离，满树黄金欲采迟。香比陆郎怀去后，霜如韦守寄来时。开尝宜想千林晚，包贡空含万里悲。江汉风尘愁路绝，食新聊得一开眉。
贞寿堂
作者：释妙声
朝代：明
体裁：古风

翼翼贞寿堂，肃肃贤者居。堂上鹤发母，霓裳而霞裾。贞节四十年，寿今八帙馀。斯堂得嘉名，请试陈厥初。母也实氏吴，番有先人庐。良人溘先露，生计亦沦胥。誓言赋柏舟，那复咏关雎。志存杨氏祀，靡暇恤其诸。大儿甫六期，小才五月馀。辛勤立门户，寤寐课诗书。崭然见头角，藉甚多名誉。伯为邑大夫，仲随李轻车。綵衣日就养，树谖满庭除。兄弟进甘旨，夫人御板舆。令德兼寿考，此乐复何如。瞻彼堂之阴，嘉树郁扶疏。上有双凤雏，和鸣自纡徐。爵位日以高，禄养日以舒。生封有令典，厚积待吹嘘。煌煌太史笔，照映百车渠。桓楹俯流水，过者式其庐。
赋槐市送人之越
作者：释妙声
朝代：明
体裁：古风

日出槐市东，送客槐市西。桥边綵舟发，城上夜乌啼。叶密春云合，花黄秋雨迷。赋诗誉嘉树，长忆若耶溪。
赏静轩
作者：释妙声
朝代：明
体裁：五言律诗

云竹澹相于，深宜静者居。香飘晨梵合，花落莫禅馀。坐有高閒客，床留止观书。一身仍扰扰，何处问吾庐。
赠四明粥书单生
作者：释妙声
朝代：明
体裁：古风

古人读书手自写，今人藏书充屋椽。牙签插架不解读，何异愚翁工守钱。单生持书入我室，竹光落床乱缃帙。居贫不能常得书，为我借观留数日。昔在鄞江识单生，于今白发老于行。明年倘有江船卖，我欲从君觅论衡。
赠履生
作者：释妙声
朝代：明
体裁：古风

吾行四方今老矣，青鞋归来或无底。孺子可教来进履，富罗加絇稳称趾。上山下山免去齿，锡飞相从日千里。恶用上公赤几几，未能免俗聊复尔。吉贝裁成亟缚屣，东皋与尔同生死。
赠曾明府士章
作者：释妙声
朝代：明
体裁：七言律诗

茂宰题诗寄草亭，远烦白鹤下青冥。彩毫落纸留鸿爪，贝锦当窗织凤翎。百里仁风随化雨，两章秋月映华星。林僧溪友争传写，拟向青山共勒铭。
赠王主簿
作者：释妙声
朝代：明
体裁：七言律诗

簿领劭农出郭西，桑麻原隰绿阴齐。吟残三月桃花雨，蹋遍千村燕子泥。陶令喜寻庐岳社，杜陵甘老浣花溪。欲知思爱深多少，处处春风布谷啼。
赠袁仲章
作者：释妙声
朝代：明
体裁：七言律诗

吴江城郭太湖东，乡郡新除用武功。班秩政同唐六品，世家曾拜汉三公。一帘红雨清明候，百啭黄鹂绿树风。知尔本无轩冕意，见人浑与旧时同。
赠谭讷夫
作者：释妙声
朝代：明
体裁：七言律诗

江南专制属元臣，共喜群贤拜命新。多难政须弘济士，字民当用读书人。东风庭院莺花晓，白日衣裳锦绣春。台阁欲求三语掾，非君谁可继清尘。
赠骆自然
作者：释妙声
朝代：明
体裁：古风

骆生家在钱塘住，正近曲江苏小墓。生来无目最善音，自小学歌今独步。忆昔太平开乐府，新声传得宫中谱。摩诃兜勒西域来，子夜吴歌自风土。一声悲壮梁尘飞，二声激烈行云低。三声四声山石裂，魑魅夜走猩猩啼。我来江上忽相见，听我履声如识面。殷勤道我攻词章，吾今衰也何由羡。落花游丝春寂寂，来前再拜当筵立。为我扬袂歌一行，满堂闻之皆动色。我本东西南北人，如今天地尽风尘。劳生触事易成感，使我泣下沾衣巾。骆生骆生吾已老，往事悠悠勿复道。已将身世等浮云，莫把新词故相恼。掩琴罢坐求我歌，我歌哀乐何其多。人生百年能几何，骆兮骆兮奈尔何。
过石湖怀心觉原
作者：释妙声
朝代：明
体裁：七言律诗

湖波摇曳木兰舟，山翠沾衣湿不收。浩荡群沤回白日，虚空一塔傲清秋。早春曾过松间寺，此日空瞻鹤外楼。最爱参寥好诗句，风蒲藕叶满汀洲。
过袁仲章
作者：释妙声
朝代：明
体裁：七言律诗

短棹相将采白蘋，落花如雨正沾巾。为怀公子金兰契，更爱郎君玉树新。菜把每供烦地主，酒杯先酌敬乡人。却愁候吏催行马，春水无由接钓缗。
述古道雪斋
作者：释妙声
朝代：明
体裁：古风

黄冈有雪堂，西湖有雪斋。胜选不在雪，其人贤且佳。苏公天下士，与世寡所谐。爱此林下趣，品题自吾侪。风流吾家述，好古独兴怀。南游得成印，况与秦文偕。神交契冥漠，尚友遗形骸。积雪遍大野，流水鸣空阶。湛妙信可乐，勿愧食无鲑。
送人游越
作者：释妙声
朝代：明
体裁：七言律诗

二月雨多春水生，放船去作越中行。沙鸥见惯浑相识，野鹤逢将亦不惊。禹穴桃花千洞晓，若耶杨柳一川明。江山信美非吾土，况听长松杜宇声。
送人省亲
作者：释妙声
朝代：明
体裁：五言律诗

政尔相从乐，胡然赋式微。言思倚闾望，梦逐白云飞。蟋蟀依苔井，蟏蛸在板扉。赠君五色线，归补老莱衣。
送僧归日东
作者：释妙声
朝代：明
体裁：古风

万里求师踰绝海，齿发渐非心不改。东土山川异昔游，中朝师法今犹在。故山弟子忆归期，摩挲西指苍松枝。南宗密印已亲授，莫道大唐国里无禅师。
送僧归日东
作者：释妙声
朝代：明

碧海蓬莱外，扶桑日本东。居然成绝域，久矣染华风。王化能柔远，遐琛亦会同。佛书龙藏古，梵夹象胥通。问道来飞锡，浮生若转蓬。中朝师法在，厚往圣恩隆。归羡翩翩鹤，吟瞻肃肃鸿。片帆惟就日，万里若游空。洗盌鲛人室，焚香海若宫。将迎烦国主，感叹聚邻翁。告别行何遽，题诗愧未工。悬知音信绝，徒望海霞红。
送僧归日东
作者：释妙声
朝代：明
体裁：五言排律

碧海蓬莱外，扶桑日本东。居然成绝域，久矣染华风。王化能柔远，遐琛亦会同。佛书龙藏古，梵夹象胥通。问道来飞锡，浮生若转蓬。中朝师法在，厚往圣恩隆。归羡翩翩鹤，吟瞻肃肃鸿。片帆惟就日，万里若游空。洗碗鲛人室，焚香海若宫。将迎烦国主，感叹聚邻翁。告别行何遽，题诗愧未工。悬知音信绝，徒望海霞红。
送刘尹大来
作者：释妙声
朝代：明
体裁：五言律诗

县道临湖口，人才得夘金。江流思击楫，山雨坐鸣琴。尔父能为政，吴人诵至今。非君美无度，何以嗣徽音。
送张彦冲之京
作者：释妙声
朝代：明
体裁：五言律诗

天上青冥阔，君门白日开。侍臣班马赋，经术董刘才。仙馆徵贤入，公车待诏来。愧无青玉案，送尔黄金台。
送心觉原之天台
作者：释妙声
朝代：明
体裁：古风

煌煌西方教，神化敷四海。自从永平来，东渐已千载。玄风被遐邈，佛日垂光彩。法运虽中微，亢龙终靡悔。岂惟其数然，无乃彼相罪。诸公极扶持，戮力净氛霭。百足信不僵，浡兴如有待。维君富才艺，嗜道甚饥馁。感激赴前途，力行知非殆。丹邱郁峨峨，白石何磊磊。山川亦良是，塔庙今犹在。世道若翻覆，主维藉玄宰。欲树大法幢，当著忍辱铠。吾教得琏嵩，禅林有元凯。君名日已起，我发行当改。安得赴远游，相从拾兰茝。
送方禅者
作者：释妙声
朝代：明
体裁：古风

岩岩秦馀杭，天作何大壮。孤峰有兰若，夐绝厓石上。去天才一握，陟险仍万状。云霞或相依，猿鸟不敢傍。天花落幽户，松吹飘梵放。上人禅家流，勇往志所尚。伽趺缚禅寂，抖擞谢尘坱。境静道易亲，理得形自丧。翻经悟空假，缮性了真妄。拂衣入烟萝，飞屩度层嶂。徒令世上人，矫首一长望。
送李德基之越
作者：释妙声
朝代：明
体裁：七言律诗

四明狂客今安在，谁识山东李谪仙。綵笔遍题吴苑树，锦袍初上剡溪船。早茶入贡还分赐，春笋登盘不论钱。况是纠司公事少，好山随处有诗篇。
送汤漕使赴省
作者：释妙声
朝代：明
体裁：古风

冉冉岁云暮，萧萧班马鸣。蓐食俟明发，走赴公家程。江南足粳稌，我仓今既盈。中吴开饟台，转海趋神京。国用食为本，均输寄非轻。上计选才彦，君今及此行。堂堂紫薇垣，冠佩罗群英。愿言慎词令，专对贵尽诚。江湖渺空阔，冰霰浩纵横。岂不念逸乐，王事靡皇宁。谖草日已长，春兰亦向荣。当思倚门望，庶尽君子情。
送沈行恕
作者：释妙声
朝代：明
体裁：古风

挟策事行迈，言往五湖滨。阴风结山岳，落叶满河津。之子忽已远，我怀将焉陈。志士惜白日，行客念萧晨。况兹艰难际，夺我心所亲。中情苟不移，在远犹比邻。毋为离别苦，庶以道自珍。
送演藏主归浙东
作者：释妙声
朝代：明
体裁：古风

豫章老禅天下士，今既无双古谁比。十年不见怨飞鸿，几度相思隔江水。前年有书到空谷，放在床头百回读。至今散帙眼忽明，时复看云思相续。上人新自浙东来，曾侍生公说法台。洼水本生天马种，邓林还出豫章材。春雨相逢又相别，明日扁舟异吴越。君到双峰问我时，为言舌在头如雪。
送王都事之闽阃
作者：释妙声
朝代：明
体裁：七言律诗

闽粤山川奠海縻，将军分阃镇边陲。幕中宾客三公掾，楼下风云五丈旗。夹浦荔枝巢翠羽，满庭榕叶啭黄鹂。愿将圣主忧勤意，说与东南父老知。
送端上人游江西
作者：释妙声
朝代：明
体裁：古风

大江之西风气殊，山川脉络连衡巫。豫章杰出斗牛墟，作镇楚越开雄都。九江匡庐最崷崒，五老离立朝香炉。远公自是天下士，道德高风形画图。马驹踏人应奇谶，禅源流注四海隅。灵踪尚留窣堵石，浊水如见摩尼珠。无为上人东海客，骏气不受人招呼。聿来求我欲赠语，浮杯径渡彭蠡湖。我生块独处空谷，欲往不可心烦纡。子当努力事掸讨，莫学凡子安瓯臾。秋风初见洞庭雁，落月更听枫桥乌。行哉行哉慎勿疏，向来人物何代无。
送邹弘道回江西
作者：释妙声
朝代：明
体裁：七言律诗

秋风袅袅锦帆开，画省仙郎此日回。江表价藩雄楚粤，幕中词客重邹枚。妙年莫负从军乐，多难端须济世才。高阁卷帘看莫雨，赋成不似仲宣哀。
送钱掾之浙阃
作者：释妙声
朝代：明
体裁：五言律诗

元帅敦诗礼，东曹得俊良。何愁鸢跕跕，已息陈堂堂。借箸无遗策，飞文动四方。庾公情更好，应共据胡床。
送锯上人之京
作者：释妙声
朝代：明
体裁：七言律诗

江南初春雪载涂，送尔作宾于皇都。冀北遂空群騕袅，海东生此真珊瑚。中朝自古有师法，开士只今多大夫。万言草奏明光里，阴翊王度如唐虞。
送陶元庸之越
作者：释妙声
朝代：明
体裁：七言律诗

吴越山川一水分，总戎今属李将军。旌旗影动鼋鼍窟，鼓角声连虎豹群。徼外遐荒来送款，幕中宾客总能文。想君禹穴题诗处，长向姑苏望白云。
送韦通宁
作者：释妙声
朝代：明
体裁：七言律诗

绣衣使者爱清才，江表秋风一鹗来。曾掌图书登策府，又陪骢马入兰台。幕中婉画须时出，坐上青樽为客开。况是会稽山水好，题诗应上小蓬莱。
送韦道宁
作者：释妙声
朝代：明
体裁：五言律诗

闽粤无诸国，东连瘴海滨。去从持斧客，聊慰倚门人。夜宿桄榔雨，朝行踯躅春。知君清节苦，莫厌庾郎贫。
遣兴次张翰林韵
作者：释妙声
朝代：明
体裁：七言律诗

汉主忧勤减膳频，谁令天下尚黄巾。近闻李广军威振，复道张骞使节新。天意未忘清庙祀，群雄休犯属车尘。史臣拟草河清颂，还属词林第一人。
采兰堂
作者：释妙声
朝代：明
体裁：古风

去年采兰兰叶长，今年采兰兰叶短。秉芳欲寄路漫漫，国香零落风吹断。莲花峰下采兰堂，永怀焦镜不能忘。上人开窗面山坐，山水含晖吟谢郎。三生误落夫差国，翠结琼琚香不息。目断王孙游未归，江南春草连天碧。
钟山
作者：释妙声
朝代：明

大江之南多名山，钟山秀出乎其间。神龙蜿蜒露脊鬣，长䲔赑屃饶斓斑。上走怪石之揭？，下有流水之潺湲。禅宫据会制甚古，帝阙密迩恩常颁。虚空阑楯宝公塔，松竹储胥圆悟关。天生贤懿扶象教，地设险峻防神奸。云车风马来万里，象齿明珠奔百蛮。山川灵气自融结，玄运往复犹循环。朅来说法奉明诏，那有道德开天颜。斋宫延问漏十刻，杞菊赐馔衬百锾。兹山才留四五日，探讨未得须臾间。草堂之灵应怪我，移文勿遽吾将还。
钟山
作者：释妙声
朝代：明
体裁：古风

大江之南多名山，钟山秀出乎其间。神龙蜿蜒露脊鬣，长䲔赑屃饶斓斑。上走怪石之揭�，下有流水之潺湲。禅宫据会制甚古，帝阙密迩恩常颁。虚空阑楯宝公塔，松竹储胥圆悟关。天生贤懿扶象教，地设险峻防神奸。云车风马来万里，象齿明珠奔百蛮。山川灵气自融结，玄运往复犹循环。朅来说法奉明诏，那有道德开天颜。斋宫延问漏十刻，杞菊赐馔衬百锾。兹山才留四五日，探讨未得须臾间。草堂之灵应怪我，移文勿遽吾将还。
阎骧云壑图
作者：释妙声
朝代：明
体裁：古风

白云冉冉生幽壑，烟草芊眠春漠漠。绕屋杉槠一万章，排云瀑布千寻落。我家住在三江口，山水娱人不知久。空翠常沾几上书，江花每落杯中酒。主爵郎中非画师，有孙曰骧仍似之。君家浑东那有此，应写江南寄所师。
附袁文清公答诗二首
作者：释妙声
朝代：明

翠越经院多高人，碧窗点翰五采新。天机不受梁燕语，逸兴直与江鸥亲。羡君解衣浣流水，愧我束带陪紫宸。屈指当今人物论，从此有约同垂纶。至人天隐乐有馀，良玉不愿为雕玙。昂昂盘石大士相，杳杳归雁旁行书。白莲解结碧云坐，绿蕉不羡青葱裾。道人翻经悟空假，始信尘世归真如。
附袁文清公答诗二首·其一
作者：释妙声
朝代：明
体裁：七言律诗

翠越经院多高人，碧窗点翰五采新。天机不受梁燕语，逸兴直与江鸥亲。羡君解衣浣流水，愧我束带陪紫宸。屈指当今人物论，从此有约同垂纶。
附袁文清公答诗二首·其二
作者：释妙声
朝代：明
体裁：七言律诗

至人天隐乐有馀，良玉不愿为雕玙。昂昂盘石大士相，杳杳归雁旁行书。白莲解结碧云坐，绿蕉不羡青葱裾。道人翻经悟空假，始信尘世归真如。
雨
作者：释妙声
朝代：明
体裁：古风

密云遂崇朝，飞雨洒高阁。萧瑟傍松檐，委迤带烟郭。坐来池水满，吟罢林花落。已知禾黍秋，不奈衣裳薄。
雨中观荷
作者：释妙声
朝代：明
体裁：五言律诗

濯濯雨中荷，粼粼花底波。铜盘写珠露，云锦落银河。泉客卷衣泣，湘灵鼓瑟歌。鸥翻兼鹭浴，情致奈君何。
静寄轩
作者：释妙声
朝代：明
体裁：古风

深居一室静，独坐群动息。涉世谅无营，照空欣有得。风吹松上雨，花落涧底石。当期永日閒，共此喧中寂。
题乘槎图
作者：释妙声
朝代：明
体裁：古风

秋风驾洪涛，灵槎中荡摇。恍如乘船天上坐，帝青九万无纤毫。黄姑织女长相见，归来空记当时面。至今海与银河通，何因再得相从容。
题分金墩次唐元微之韵
作者：释妙声
朝代：明
体裁：古风

吾慕管与鲍，结交忘贱贫。惜哉以君霸，功烈犹陪臣。分金念其贤，多取讵妨真。凡今交游者，愿以此义陈。吊古访遗迹，岑邱委荒榛。踌躇不能去，伫立望夫人。
题周景远破山寺诗卷
作者：释妙声
朝代：明
体裁：五言律诗

暂辍词垣重，南来牧远黎。风流半刺史，雅澹五言诗。柿叶霜中寺，梅花雪后池。自公多暇日，题赠付汤师。
题商德符山水
作者：释妙声
朝代：明
体裁：古风

左山画山延祐初，山如何其佳有馀。飞泉高挂白螮蝀，奇峰烂发青芙蕖。直疑三周华不注，又似北岳医无闾。嗟哉好手不复得，藏去贵比英琼琚。
题墨竹水仙
作者：释妙声
朝代：明
体裁：古风

美人独立潇湘浦，袅袅秋风生北渚。手把琅玕江水深，香璚泣露愁痕古。我有所思在空谷，翠袖娟娟倚寒绿。云断苍梧殊未来，月明长照鱼鳞屋。
题岳阳楼图
作者：释妙声
朝代：明
体裁：古风

岳阳城南天下稀，飞楼雉堞相因依。云连天阙象纬近，水满潇湘鸿雁飞。洞庭始波木叶赤，元气混茫天地白。蛟龙出吟雾雨愁，肠断江南未归客。何人置酒楼两楹，定是昔年滕子京。可怜风流已冥漠，犹有文章遗令名。君山翠黛秋可扫，湘君归来云缥缈。空向人间对画图，十二螺鬟梦中绕。
题归去来图
作者：释妙声
朝代：明
体裁：古风

奋身报韩仇，决策扶汉鼎。有怀千载上，慷慨心独领。家贫值时变，乐道事幽屏。赋诗聊自娱，去县不待请。高风振六合，名与日月并。朗咏归去篇，犹疑见烟艇。
题徐氏东园灌夫卷
作者：释妙声
朝代：明
体裁：古风

我爱南州徐孺子，灌园日在青山里。手种缘溪千树桃，落花出洞随流水。陇上辍耕仍读书，日斜犹是带经锄。紫芝如掌谁能得，黄独为粮自足储。我欲相从拾瑶草，洞庭始波春渺渺。寄书为问东园公，勿复悠悠橘中老。
题沧浪醉眠图
作者：释妙声
朝代：明
体裁：古风

沄沄此河水，水浑不见底。水浑犹自可，水深将没汝。舟楫无根柢，风波无时休。不如高堂上，饮酒可忘忧。
题焦元尚山水
作者：释妙声
朝代：明
体裁：七言律诗

淮阳先生爱画山，下笔万里须臾间。既开金刹倚寥廓，亦有绿树临潺湲。竹间鸟啼春雨歇，洞口花落晴云閒。知君高志在丘壑，著我溪桥相往还。
题王弘邀渊明图
作者：释妙声
朝代：明
体裁：古风

江州刺史何为者，载酒邀我庐山下。乃翁在山不在酒，邂逅宁辞为君写。远公招之不肯留，平生谁省王江州。门前五柳至今在，江边桑树水空流。
题画·其八
作者：释妙声
朝代：明
体裁：五言绝句

有鸟名脊令，在原飞且鸣。人皆有兄弟，惟尔独多情。
题画·其八
作者：释妙声
朝代：明

有鸟名脊令，在原飞且鸣。人皆有兄弟，惟尔独多情。白鹭白于雪，于飞在洲渚。谁言我最閒，正尔心独苦。
题画马四首
作者：释妙声
朝代：明

真龙矫矫空大群，奚官牵来气若云。黄金骨法颇清俊，画者似是曹将军。驽骀高骧饱刍粟，白驹辕下伤局促。方今相者多举肥，莫画权奇须画肉。画师胸中有全马，三马斯须生笔下。中有一匹玉花骢，似是西来大宛者。不群不食意气豪，羞与二马同凡槽。使我见画三太息，于今谁是九方皋。皎皎白马白于练，首如渴乌目如电。天闲麒麟人不见，画师为我开生面。圉人牵浴定昆池，落花满地骄不嘶。青丝络头无一丈，挽住万里昆崙蹄。前朝王孙善画马，笔迹不在曹韩下。君看榻上玉花骢，风骨权奇绝萧洒。却忆至元全盛时，四十万匹皆吾师。崇天门下宣入贡，大仆牵来亲见之。李君爱马人莫比，意气相期论万里。千金买得真骅骝，蚤晚骑之见天子。
题画马四首·其一
作者：释妙声
朝代：明
体裁：古风

真龙矫矫空大群，奚官牵来气若云。黄金骨法颇清俊，画者似是曹将军。驽骀高骧饱刍粟，白驹辕下伤局促。方今相者多举肥，莫画权奇须画肉。
题画马四首·其三
作者：释妙声
朝代：明
体裁：古风

皎皎白马白于练，首如渴乌目如电。天闲麒麟人不见，画师为我开生面。圉人牵浴定昆池，落花满地骄不嘶。青丝络头无一丈，挽住万里昆崙蹄。
题画马四首·其二
作者：释妙声
朝代：明
体裁：古风

画师胸中有全马，三马斯须生笔下。中有一匹玉花骢，似是西来大宛者。不群不食意气豪，羞与二马同凡槽。使我见画三太息，于今谁是九方皋。
题画马四首·其四
作者：释妙声
朝代：明
体裁：古风

前朝王孙善画马，笔迹不在曹韩下。君看榻上玉花骢，风骨权奇绝萧洒。却忆至元全盛时，四十万匹皆吾师。崇天门下宣入贡，大仆牵来亲见之。李君爱马人莫比，意气相期论万里。千金买得真骅骝，蚤晚骑之见天子。
题碧山草堂图送喜笑云
作者：释妙声
朝代：明
体裁：古风

中国有碧山，扶桑有碧山。碧山碧山随处有，是何人合栖其间。上人何年辞海峤，每望白云东向笑。松枝西指月苍凉，岁晚天寒翠蛟叫。有佛处，不得住，草堂更在云深处。碧山县知不负吾，一锡凌空窅然去。
题空同外史传
作者：释妙声
朝代：明
体裁：古风

空同外史天上来，手把璚编相与开。雄文妙画两殊绝，翰林父子真天才。玉堂清切何萧爽，昼静不闻铃索响。独许仙人王子乔，缑山笙鹤时来往。大篇短章不一书，锦囊满盛明月珠。雨中十日读不尽，世上十年应更无。空同之山在何处，白云流水迷归路。翰林先生今广成，千二百年同此住。
题红梅墨梅
作者：释妙声
朝代：明

妙德清凉地，春风驻岁华。茵陈三献酒，玉色绚晨霞。玉雪本清真，无端染客尘。祇应溪上月，照我意生身。
题红梅墨梅·其一
作者：释妙声
朝代：明
体裁：五言绝句

妙德清凉地，春风驻岁华。茵陈三献酒，玉色绚晨霞。
题红梅墨梅·其二
作者：释妙声
朝代：明
体裁：五言绝句

玉雪本清真，无端染客尘。祇应溪上月，照我意生身。
题老马图
作者：释妙声
朝代：明
体裁：五言律诗

老弃东郊道，空思冀北群。萧条千里足，错莫五花文。苜蓿秋风远，蘼芜落日曛。太平无一事，愁杀故将军。
题蒋子厚竹居
作者：释妙声
朝代：明
体裁：五言律诗

缘溪竹阵齐，中有草堂低。对酒碧云合，怀人幽鸟啼。笋添门屡改，叶密径都迷。亦有羊求辈，时来共杖藜。
题虞侍讲书白太傅八渐偈
作者：释妙声
朝代：明
体裁：古风

香山居士八渐偈，青城先生隶古书。金薤琳琅殊可爱，文章官阀总相如。白云开士成都客，同是青城故乡陌。天藻亭深翰墨香，法云地古天花白。白云悠悠去不返，橘树彫伤坐成晚。满把空怀明月珠，招魂谁洒雕胡饭。古人事佛今人非，二老风流今古稀。大胜潮阳韩刺史，晚因闻道却留衣。
题赵承旨画中峰莲花吟图
作者：释妙声
朝代：明
体裁：古风

老禅宴坐红氍毹，心如莲花不著水。信口试作莲花吟，声落九州烟雨里。吴兴学士开新图，集贤待制大字书。天生三老仍并世，邂逅一笑山如庐。清河先生好事者，题封远寄草庵下。草庵老禅之子孙，白璧明珠喜盈把。呜呼九原不可作，莲花如今亦冥漠。踞湖山顶望江南，青天飞来双白鹤。
题郭义仲诗集
作者：释妙声
朝代：明
体裁：七言律诗

每诵新裁乐府词，历观群制副深期。兰苕翡翠春风后，碧海珊瑚夜月时。吴下篇章谁最好，杜陵才力晚尤奇。何由一鼓沧江柁，春水相从咏竹枝。
题高尚书九江暑雨图
作者：释妙声
朝代：明
体裁：古风

尚书画山山巃嵷，九江秀色开森茸。况当五月暑雨交，云气滃勃川光动。五峰削出青如莲，绿树彷佛闻阴猿。犹瞻谢眺青山宅，不见米家书画船。何人见门面山立，头上乌纱翠痕湿。谁唤山东李谪仙，来观瀑布三千尺。于今戈戟乱如麻，使我披图一永嗟。欲买沃洲归共隐，江山如此属谁家。
题黄子久山水
作者：释妙声
朝代：明
体裁：五言律诗

黄公东海客，能画逼荆关。意尽崎岖外，情深溟涬间。猿啼明月峡，木落浩亹山。谷口萝烟暝，骑䲔独未还。
飞鲸楼诗
作者：释妙声
朝代：明
体裁：四言诗

崇楼言言，上下太清。鸣钟在悬，飞鲸是名。在昔先民，制器尚形。取类相感，用谹其声。此方真教，由闻而入。诞敷法音，昭我玄极。假物以鸣，与世作则。震惊大千，群响俄息。维此积善，灵僧之宫。爰作斯楼，警昏启蒙。侯谁尸之，曰沙门惠。公胡溃于，成矢誓在。躬瞻彼飞，楼峙于东。海华䲔在，兹蒲牢震。骇苦轮乃，轫音场无。碍于千万，年迷者永。
饮绿轩
作者：释妙声
朝代：明

禦儿溪水绿于酒，泂酌未须劳绠缶。夜？明月光入怀，朝洗落花香在手。一瓢解尽全潮味，万斛倒泻县河口。共坐层轩冰雪生，向来烦热今何有。